title: Lumo (lehti 2010)

text: Lumo oli vuonna 2010 perustettu suomalainen aikakauslehti, jonka aihepiirit liikkuivat kulttuurin alalla. Lehden kustantaja oli Classicus, jonka omistaa pianisti, ekonomi Harri Valkonen. Classicus kustantaa myös Rondo FM -radiota ja musiikkilehti Rondoa. Lehteä julkaistiin kaksi numeroa, kunnes se maaliskuun 7. päivä päätettiin lakkauttaa pienen levikin ja huonon mainosmyynnin vuoksi.


title: Speed Metal Symphony

text: Speed Metal Symphony on Cacophonyn ensimmäinen studioalbumi, joka on julkaistu vuonna 1987.


title: Speed Metal Symphony

text: Vuonna 2009 albumi sijoittui sijalle 9. "Guitar World" -lehden artikkelissa "Top 10 Shred Albums of All Time".


title: Oliivikoukkunapsija

text: Oliivikoukkunapsija ("Oncostoma olivaceum") on Keski- ja Etelä-Amerikassa tavattava napsijoihin kuuluva varpuslintu.


title: Oliivikoukkunapsija

text: Kooltaan oliivikoukkunapsija on noin 9 cm. Selästään laji on väriltään oliivinruskea ja siivet ovat hieman tummemmat ja niissä on kaksi keltaista juovaa. Oliivikoukkunapsijan nokka on paksu ja alaspäin taipunut. Vatsastaan lintu on väriltään vaalean ruskehtavan keltainen. Ulkonäöltään oliivikoukkunapsija muistuttaa koukkunapsijaa ("Oncostoma cinereigulare"), joka kuitenkin eroaa harmaan kurkkunsa perusteella.


title: Oliivikoukkunapsija

text: Oliivikoukkunapsijaa tavataan Panaman keskiosista Pohjois-Kolumbiaan. Linnun elinympäristöä ovat metsien pohjakerrosten tiheiköt ja pensaikkoiset metsien reunamaat. Laji elää melko piilottelevaa elämää yksin tai pareittain eikä liity sekaparviin.


title: Oliivikoukkunapsija

text: Oliivikoukkunapsijan pesä on pallomainen rakennelma, joka sijaitsee puussa oksiin tuettuna.


title: Some of These Days

text: ”Some of These Days” on Shelton Brooksin säveltämä ja sanoittama musiikkikappale vuodelta 1910. Erityisesti Sophie Tuckerin esittämänä tunnetun laulun nuottijulkaisua on myyty yli kaksi miljoonaa kappaletta. Kappaleen ovat levyttäneet lukuisat artistit ja se on yksi varhaisimmista jazzstandardeista.


title: Some of These Days

text: Kappale synnystä kerrotaan, että Brooksilla oli pitkään mielessä tarttuva melodianpätkä, jolle hän ei pystynyt keksimään sanoja. Eräänä päivänä hän istui ravintolassa ja kuuli ohimennen mustan naisasiakkaan toteavan miespuoliselle seuralaiselleen: ”some of these days, you’re gonna miss me, honey” (jonakin päivänä tulet vielä kaipaamaan minua, kulta). Sanat sopivat Brooksin melodiaan täydellisesti, ja loput laulusta syntyi kuin itsestään.


title: Some of These Days

text: Brooks esitteli laulunsa ensimmäisenä laulaja Sophie Tuckerille, joka innostui kappaleesta niin paljon että alkoi esittää sitä heti seuraavana päivänä. ”Some of These Daysistä” tuli ennen pitkää Tuckerin tunnuskappale ja laulaja jopa nimesi vuonna 1945 kirjoitetun omaelämäkertansa sen mukaan. Tucker kirjoitti elämäkerrassaan: ”Olen laulanut kappaletta kaikilla mahdollisilla tavoilla – dramaattisena lauluna, noveltynä, tunteellisena balladina – ja kuulijat ovat aina pitäneet siitä ja pyytäneet kuulla sen.”


title: Some of These Days

text: Helena Siltala lauloi kappaleen Reino Helismaan suomentamin sanoin nimellä "Näinä päivinä" vuonna 1955. M. A. Numminen teki siitä omaperäisen tulkintansa kolmella kielellä – suomeksi, ruotsiksi ja saksaksi – vuonna 1970. Eugen Malmstén levytti kappaleen alkuperäiskielellä englanniksi vuonna 1974. Veikko Lavi on tehnyt kappaleesta oman suomennoksensa nimellä "Elämäni kronikka", jonka hän levytti vuonna 1988.


title: Olli Mäenpää

text: Olli Ilmari Mäenpää (s. 2. marraskuuta 1950 Perniö) on Helsingin yliopiston hallinto-oikeuden professori.


title: Olli Mäenpää

text: Mäenpää vietti lapsuutensa Perniössä ja kirjoittanut ylioppilaaksi Salon yhteislyseosta 1970. Hän valmistui Helsingin yliopistosta oikeustieteen kandidaatiksi 1974 ja väitteli tohtoriksi 1979. Hän on opiskellut myös Harvardin yliopistossa, jossa hän on 1987 suorittanut Master of Laws -tutkinnon.


title: Olli Mäenpää

text: Mäenpäällä oli 1982–1992 professuuri Turun yliopistossa, ja hän on ollut Julkisen sanan neuvoston puheenjohtaja 1999–2003.


title: Olli Mäenpää

text: Mäenpää on toiminut hallinto-oikeuden professorina vuodesta 1982. Hän on alansa johtava asiantuntija Suomessa ja häntä voidaan pitää myös tunnettuna valtiosääntöoikeuden ja eurooppaoikeuden asiantuntijana. Hänen tutkimuksensa ansiot liittyvät erityisesti hyvään hallintoon ja oikeusturvan perusteisiin ja huomioon ottamiseen, hallintoprosessiin liittyvien säännösten ja käytäntöjen kokoamiseen ja näiden tulkintaan, julkisuusperiaatteeseen, julkishallinnon eurooppalaisiin puitteisiin, perus- ja ihmisoikeuksiin julkisessa toiminnassa sekä yliopistoja ja tutkimusta koskevaan lainsäädäntöön. Hän on julkaissut kymmenkunta monografiaa, runsaasti oppikirjoja ja toista sataa tieteellistä artikkelia julkisoikeuden eri aloilta. Hän on osallistunut intensiivisesti tutkijankoulutukseen eri tavoin. Mäenpää on osallistunut merkittävällä tavalla vuoden 2010 alussa toteutetun yliopistouudistukseen liittyvään työhön ja syksyllä 2009 hän julkaisi uutta yliopistolakia koskevan tutkimuksen, jota käytetään käsikirjana yliopistolain soveltamisessa kaikissa yliopistoissa.


title: Olli Mäenpää

text: Mäenpäällä on pitkäaikainen ja laaja-alainen tiedehallinnon tuntemus. Hän on toiminut Helsingin yliopiston hallituksen (konsistori) jäsenenä (1998-2000), Helsingin yliopiston oikeustieteellisen tiedekunnan dekaanina (1998-2003) ja Turun yliopistossa oikeustieteellisen tiedekunnan varadekaanina (1989-1992). Hän on toiminut tiedekunnan tutkimusinstituutin (Kansainvälisen talousoikeuden instituutti, KATTI) päätoimisena johtajana (1994-1998).Tiedehallinnon tuntemusta hän on saanut myös toimiessaan jäsenenä erilaisissa neuvottelukunnissa ja muissa suomalaisissa ja ulkomaisissa orgaaneissa. Mäenpää on nimetty Suomen Akatemian kulttuurin ja yhteiskunnan tutkimuksen toimikunnan jäseneksi kaudeksi 2010-2012.


title: Olli Mäenpää

text: Mäenpää on osallistunut ja osallistuu jatkuvasti erilaisiin akateemisiin asiantuntijatehtäviin eduskunnan valiokunnissa, Euroopan Neuvostossa, ministeriöissä. Viranomaiset ja yksityiset yhteisöt käyttävät Mäenpäätä säännöllisesti asiantuntijana vaativissa oikeudellisissa asiantuntijatehtävissä.


title: Colossus-luokka (taistelulaiva, 1882)

text: Colossus-luokka oli Britannian Kuninkaallisen laivaston kahden aluksen muodostama ironclad-taistelulaivaluokka, jonka pääaseet oli sijoitettu torneihin. Luokka oli laivaston ensimmäisen, missä aluksiin asennettiin suuret rihlatut takaaladattavat tykit.


title: Colossus-luokka (taistelulaiva, 1882)

text: Vuosien 1878-1879 laivasto-ohjelmaan kuuluneet alukset olivat periaatteessa suurennettuja Ajax-luokan aluksia, joiden nopeus oli hieman suurempia, raskaampi apuaseistus, kasvatettu toimintasäde ja parempi käsiteltävyys ja merenkulkuominaisuudet. Aluksissa oli otettu käyttöön uusia keksintöjä, mitkä tekivät niistä merkittävästi parempia edeltäjiinsä verrattuna. Tärkein uusi ominaisuus oli kuitenkin suustaladattivien tykkien korvaaminen takaaladattavilla. Samoin niiden rungon ja tornien suojana otettiin käyttöön komposiittiratkaisut ja lisäksi alusten rakennusmateriaalina oli pääosin teräs aiemman (valu)raudan sijasta.


title: Colossus-luokka (taistelulaiva, 1882)

text: Taisteluasema oli samanlainen kuin Ajax-luokassa, mutta sen koko oli kasvatettu ja ovaalimuotoa oli täydennetty pyöristyllä sivuilla ammusten kimmottamiseksi. Asema oli 123 jalkaa pitkä ja 16 jalkaa syvä ja sen ulkoseinien suojaa oli lisätty vaimentamalla sitä korkilla.


title: Colossus-luokka (taistelulaiva, 1882)

text: Alusten aseistuksen piti alun perin olla sama kuin Ajax-luokassa, mutta sen pääaseiksi vaihdettiin 12 tuuman takaaladattavat tykit rakennustyön aikana. Apuaseina olleet viisi kuuden tuuman BL tykkiä vaihdettiin 1898 QF tykeiksi paremman lähisuojan takaamiseksi.


title: Rakkaus alkaa aamuyöstä

text: Rakkaus alkaa aamuyöstä on Jarno Hiilloskorven ohjaama suomalainen elokuva vuodelta 1966. Se kertoo asepalveluksesta päässeestä nuorukaisesta, joka empii, kenen kanssa seurustelussaan vakiintuisi.


title: Rakkaus alkaa aamuyöstä

text: Käsikirjoituksen elokuvaan on kirjoittanut pakinoitsija Origona tunnettu Jouni Lompolo. Elokuva on toinen Hiilloskorven kahdesta pitkästä ohjaustyöstä.


title: Rakkaus alkaa aamuyöstä

text: Aikalaisarvioijat tyrmäävät Origon käsikirjoituksen, jota ohjaaja Jarno Hiiloskorpi ei onnistu pelastamaan. Heikki Eteläpään (Uusi Suomi) mukaan se on paluuta 1940-luvulle. Erkka Lehtolan (Aamulehti) mukaan katsoja ei vakuutu filmin nuorten ongelmien todellisuudesta ja merkitsevyydestä, ja nuorten suustaan päästämä puhe on hänestä omituista. Kriitikko Leo Stålhammar (Suomenmaa) kuulee sen sijaan repliikit luontevina. Näyttelijöistä Elli Castrénin ja Martti Järvisen roolisuoritukset saavat Yrjö Kempiltä (Ilta-Sanomat) kiitosta, samoin Osmo Harkimon kuvaus.


title: Rakkaus alkaa aamuyöstä

text: Televisioesityksen yhteydessä Helsingin sanomien kriitikon Arto Pajukallion mukaan käsikirjoitus on kielellisesti luontevaa ja sisältää ajatuksia, etenkin puutarhurin (Leo Jokela) pohdiskeluissa, ja kerronta on hyvin elokuvallista. Kriittisemmin suhtautuu eräs toinen arvioija, jonka mukaan elokuva jäi "syystäkin" samana vuonna valmistuneen elokuvan "Käpy selän alla" varjoon. "Käpy" käsittelee kriitikon mukaan nuorison asioita luontevammin.


title: For Your Love

text: For Your Love on englantilaisen rockyhtyeen The Yardbirdsin albumi vuodelta 1965.


title: For Your Love

text: A-puoli


title: For Your Love

text: B-puoli


title: Yhdysvallat olympialaisissa

text: Yhdysvallat on menestynein maa olympialaisten historiassa. Yhdysvallat on osallistunut olympialaisiin vuodesta 1896, poikkeuksena olympiaboikotti Moskovan olympialaisissa vuonna 1980.


title: Yhdysvallat olympialaisissa

text: Nykyaikaisten olympialaisten ensimmäinen olympiavoittaja oli yhdysvaltalainen kolmiloikkaaja James Connolly. Yhdysvaltalaiset urheilijat ovat voittaneet 2 400 mitalia kesäolympialaisissa ja 281 mitalia talviolympialaisissa. Suurin osa mitaleista on voitettu yleisurheilussa (767) ja uinnissa (520).


title: Antti Karhu

text: Antti Karhu (6. tammikuuta 1844 Suomenniemi – 9. maaliskuuta 1926 Suomenniemi) oli suomalainen kansanrunoilija.


title: Antti Karhu

text:
Antti Karhu julkaisi runojaan sanomalehtiin kirjoittamissaan "Karhun kirjeissä" joissa käsiteltiin myös Suomenniemen paikallisia uutisia.
Antti Karhu toimi Suomenniemen kuntakokousten esimiehenä 1869-1874, 1878-1883 ja 1887-1982.


title: K. J. Hidén

text: Karl Julius Hidén (8. lokakuuta 1867 Pori – 4. elokuuta 1925 Helsinki) oli suomalainen filosofian tohtori ja antiikin kirjallisuuden suomentaja.


title: K. J. Hidén

text: Hidénin vanhemmat olivat merikapteeni Julius Viktor Hidén ja Rosa Charlotta Jusélius. Hän pääsi ylioppilaaksi Turun ruotsinkielisestä klassillisesta lyseosta 1886 ja opiskeli Helsingin yliopistossa valmistuen filosofian kandidaatiksi 1892, maisteriksi 1894, lisensiaatiksi 1896 ja tohtoriksi 1897.


title: K. J. Hidén

text: Hidén toimi Helsingin suomalaisen yhteiskoulun latinan ja suomenkielen opettajana 1897–1913 ja Uuden yhteiskoulun opettajana 1899–1903. Hän oli Helsingin yliopiston roomalaisen filologian dosentti 1899–1925, klassillisen filologian apulainen 1925 sekä roomalaisen kirjallisuuden vt. professori 1920–1923.


title: K. J. Hidén

text: Hidén oli naimisissa vuodesta 1897 Helmi Liisi Parmasen kanssa. Heillä oli 7 lasta.


title: Butler

text: Butler voi tarkoittaa seuraavia:


title: Erik Johan Tammelin

text: Erik (Erkki) Johan Tammelin (sukunimi myöh. "Tammio"; 5. elokuuta 1861 Hämeenlinna – 15. heinäkuuta 1930 Helsinki) oli suomalainen filosofian tohtori ja kouluneuvos.


title: Erik Johan Tammelin

text: Tammelinin vanhemmat olivat kirvesmies Erik Johan Tammelin ja Maria Sulander. Hän pääsi ylioppilaaksi Hämeenlinnan normaalilyseosta 1880 ja opiskeli Helsingin yliopistossa valmistuen filosofian kandidaatiksi 1884, maisteriksi 1886, lisensiaatiksi 1889 ja tohtoriksi 1890. Tammelin oli kouluhallituksen palveluksessa kouluneuvoksena ja osastopäällikkönä vuodesta 1918.


title: Erik Johan Tammelin

text: Erkki Tammelin oli naimisissa vuodesta 1892 Eva Alina Silanderin kanssa.


title: Erik Johan Tammelin

text: Nimellä "Erik Johan Tammelin":


title: Lev Tolstoin piiri

text: Lev Tolstoin piiri () on kunnallinen itsehallintoalue Lipetskin alueella Venäjällä. Vuonna 1928 perustetun piirin pinta-ala on 970 neliökilometriä. Asukkaita on 16 800 henkeä (vuonna 2010).


title: Lev Tolstoin piiri

text: Lev Tolstoin piiri sijaitsee Lipetskin alueen pohjoisosassa. Se rajoittuu Rjazanin alueeseen sekä Dankovin, Dobrojen, Lebedjanin ja Tšaplyginin piireihin. Seutu kuuluu mustanmullan vyöhykkeeseen. Pinnanmuodostukseltaan se on laaksojen ja rotkojen halkomaa ylävää tasankoa. Hyötykaivannaisia ovat hiekka, savi ja turve.


title: Lev Tolstoin piiri

text: Piiriin kuuluu 10 maalaiskuntaa: Domatši, Gagarino, Lev Tolstoi, Novotšemodanovo, Oktjabrski, Ostryi Kamen, Pervomaiskoje, Topki, Troitskoje ja Znamenskoje. Hallinnollinen keskus on Lev Tolstoin taajama. Asutuskeskuksia on yhteensä 39. Kaupunkiväestöä ei ole.


title: Lev Tolstoin piiri

text: Lev Tolstoin taajama on merkittävä rautateiden risteyspaikka. Seudun tärkein elinkeino on maatalous, joka on erikoistunut viljakasvien, herneen, rapsin, auringonkukan, maissin ja sokerijuurikkaan viljelyyn sekä maidon, lihan ja villan tuotantoon. Keskustaajamassa on elintarviketeollisuutta.


title: Lev Tolstoin piiri

text: Piirissä on 13 koulua ja ammattikoulu. Kulttuurilaitoksia ovat piirin kulttuuritalo, kylien kulttuuri- ja kerhotalot sekä kirjastolaitos. Keskustaajamassa on taidegalleria ja kirjailija Leo Tolstoille omistettu museo. Paikallislehtenä ilmestyy "Narodnoje slovo" (”Kansan sana”).


title: Henrik Lennart Appelberg

text: Henrik Lennart Appelberg (20. heinäkuuta 1865 Pusula – 2. huhtikuuta 1924 Vaasa) oli suomalainen kansakouluntarkastaja ja ruotsin kielellä kirjoittanut runoilija.


title: Henrik Lennart Appelberg

text: Appelbergin vanhemmat olivat kirkkoherra, rovasti Henrik Adolf Appelberg ja Laura Clementine Louise Ignatius. Hän pääsi ylioppilaaksi 1885 Turun lyseosta ja opiskeli Helsingin yliopistossa. Appelberg oli kansakouluntarkastajana Raahessa 1901–1902, Uudessakaarlepyyssä 1902–1906 ja Vaasassa vuodesta 1906 alkaen.


title: Henrik Lennart Appelberg

text: Henrik Appelberg oli naimisissa vuodesta 1891 Signe Malmbergin kanssa.


title: Rolf Boije

text: Rolf Gustaf Casimir Boije af Gennäs (17. syyskuuta 1863 Janakkala – 8. marraskuuta 1930 Janakkala) oli suomalainen tilanomistaja ja ruotsin kielellä kirjoittanut kirjailija. Hän käytti nimimerkkejä "A.B.C.-Å.Ä.Ö", "1.2.3.-16.17.18" ja "R.B.".


title: Rolf Boije

text: Boijen vanhemmat olivat tilanomistaja, kamariherra, vapaaherra Hans Gustaf Boije af Gennäs (1828–1903) ja Amelie Sofie Elise Baer. Hän pääsi ylioppilaaksi Helsingin yksityislyseosta 1882 ja opiskeli Helsingin yliopistossa valmistuen filosofian kandidaatiksi 1885, maisteriksi 1886 ja molempien oikeuksien kandidaatiksi 1890.


title: Rolf Boije

text: Boije omisti Hakoisten kartanon Janakkalassa 1903–1930.


title: Selkämeren kansallispuisto

text: Selkämeren kansallispuisto on Varsinais-Suomen ja Satakunnan välisellä Selkämeren merialueella sijaitseva kansallispuisto. Puisto perustettiin vuonna 2011. Selkämeren kansallispuisto on merkittävän kokoinen Itämeren suojelualue, joka ulottuu Kustavista Merikarvialle 160 kilometrin pituiselle merialueelle. Pinta-alaltaan puisto on noin 90 000 hehtaaria.


title: Selkämeren kansallispuisto

text: Alueen perustamisesta tehtiin valtioneuvoston periaatepäätös 2. lokakuuta 2009 ja lakiehdotus huhtikuussa 2010. Kansallispuistohanke aiheutti kuitenkin kiihkeää vastustusta, minkä vuoksi aluevarausta pienennettiin alkuperäisestä. Merimetsojen ja harmaahylkeiden metsästys on sallittu alueella tietyin edellytyksin.


title: Giri Granlund

text: Ingrid Hjördis (Giri) Granlund (18. marraskuuta 1894 Porvoo – 24. maaliskuuta 1932) oli suomalainen suomen ja ruotsin kielellä kirjoittanut kirjailija. Hän käytti nimimerkkiä "Pennskaftet".


title: Giri Granlund

text: Granlundin vanhemmat olivat kamarineuvos John Isidor Granlund ja Elna Elise Bade.


title: Giri Granlund

text: Granlund oli naimisissa vuodesta 1920 Hufvudstadsbladetin toimittajan Gustaf Johanssonin (nimimerkki "Jumbo") kanssa.


title: Gustaf Johansson (toimittaja)

text: Gustaf Alexander Johansson (11. syyskuuta 1880 Turku – 17. toukokuuta 1959 Helsinki) oli suomenruotsalainen toimittaja ja pakinoitsija nimimerkillä "Jumbo".


title: Gustaf Johansson (toimittaja)

text: Johanssonin vanhemmat olivat merikapteeni Magnus Wilhelm Johansson ja Anna Mathilda Willgren. Hän pääsi ylioppilaaksi 1898 ja opiskeli Helsingin yliopistossa valmistuen filosofian kandidaatiksi 1901 ja maisteriksi 1907. Johansson toimi aluksi opettajana ruotsinkielisissä kouluissa Kuopiossa ja Kotkassa. Hän oli Nya svenska läroverketin opettajana Helsingissä vuodesta 1907, Helsingin kauppakoulun opettajana vuodesta 1909 ja Helsingin ruotsalaisen lyseon opettajana vuoteen 1923 saakka.


title: Gustaf Johansson (toimittaja)

text: Lehtialalla Johansson toimi Tammerfors Nyheterin päätoimittajana 1910–1911, Dagens Tidningin toimitussihteerinä 1912–1913 sekä Hufvudstadsbladetin toimittajana 1909 ja 1914–1959. Hän kirjoitti lehteen pakinoita nimimerkillä "Jumbo".


title: Gustaf Johansson (toimittaja)

text: Johansson oli naimisissa vuodesta 1920 lähtien kirjailija Giri Granlundin kanssa.


title: Panasonic Lumix DMC-FZ5

text: Panasonic Lumix DMC-FZ5 on Panasonicin valmistama digitaalikamera, joka tuli markkinoille vuonna 2005. Se kuuluu Panasonicin FZ-sarjaan, jossa on suurella optisella zoomilla varustettuja digitaalikameroita.


title: Grímsvötn

text:
Grímsvötn on tulivuori Islannissa Vatnajökullin jäätikön alla. Tulivuori on aikaansaanut jäätikön alle samannimisen järven. Tulivuori on antanut merkkejä purkautumisesta, sillä siellä ilmeni jäätikkövesitulvia marraskuussa 2010.
Jäätikönalaiset tulivuorenpurkaukset aiheuttavat yleensä jökulhlaupin. Purkaukset voivat sulattaa tarpeeksi jäätikköä täyttääkseen Grímsvötnin kalderan vedellä ja sen aiheuttama paine voi nostaa äkillisesti jääkantta, jolloin suuret määrät vettä pääsee poistumaan jökulhlaupina. Grímsvötnin kalderaa tarkkaillaankin tarkasti. Kun vuonna 1996 sattui suuri purkaus, geologit tiesivät jo etukäteen jökulhlaupin tulevan. Se tosin sattui vasta viikkoja varsinaisen purkauksen päätyttyä, mutta tarkkailun avulla Islannin ympäri kiertävä maantie Hringvegur suljettiin ennen tulvan purkausta. Osa tiestä Skeiðará-joen sandurilla huuhtoutui pois, mutta kukaan ei vahingoittunut.


title: Grímsvötn

text: Joulukuun 28. 1998 alkoi viikon pituinen purkaus Grímsvötnistä, mutta se ei aiheuttanut jökulhlaupia. Vuonna 2004 alkoi toinen viikon mittainen purkaus. Vulkaanista tuhkaa kulkeutui aina Eurooppaan saakka ja Islannin lentoliikenne häiriintyi vähäksi aikaa, mutta jökulhlaupia ei esiintynyt.


title: Grímsvötn

text: Tulivuori alkoi purkautua 21.5.2011. Vuoresta nousi valkoista savua, joka kohosi yli viidentoista kilometrin korkeuteen. Norjan yleisradioyhtiö NRK:n mukaan Norjan lentokoneet joutuivat muuttamaan sen vuoksi reittiään. Islantilaistutkijat tekivät ylilentoja vuoren yli tilannearviota varten, mutta odottivat purkauksen olevan pieni tai kohtalainen ja pitivät epätodennäköisenä, että luvassa olisi ollut huhtikuun 2010 kaltaista tuhkapilveä.


title: Piippola (taajama)

text: Piippola on Siikalatvan kunnassa sijaitseva taajama ja entisen Piippolan kunnan kirkonkylä. Taajama sijaitsee 11 kilometriä kuntakeskuksesta Pulkkilan kirkonkylästä kaakkoon päin, kantatien 88 ja seututien 800 risteyskohdassa. Se oli Piippolan kunnan kuntakeskus, kunnes vuoden 2009 alussa Piippolan, Kestilän, Pulkkilan ja Rantsilan kunnat yhdistyivät Siikalatvan kunnaksi, jonka kuntakeskukseksi tuli Pulkkilan kirkonkylä. Taajaman halki virtaa Lamujoki. Taajamassa asui vuoden 2015 lopussa 550 asukasta.


title: Piippola (taajama)

text: Taajamassa sijaitsevat muun muassa 1770-luvulla rakennettu Piippolan kirkko, entisen Piippolan kunnan ainoa peruskoulu Pentti Haanpään koulu ja ammatillinen oppilaitos Piippolan ammatti- ja kulttuuriopisto (PIO). Piippolan kirjaston kirjavarastossa on Haanpää-huone.


title: Piippola (taajama)

text: Taajaman eteläpuolelta lähtee Kärsämäen Saviselälle johtava Saviselkä–Piippola-museotie, joka on ollut aikaisemmin osa valtatietä 4.


title: Piippola (taajama)

text: Piippolassa on järjestetty vuodesta 2009 lähtien vuosittain Piippolan vaarin lastenlaulufestivaali.


title: Zora Folley

text: Zora Folley (27. toukokuuta 1932 – 8. heinäkuuta 1972) oli yhdysvaltalainen nyrkkeilijä, joka päätyi lajin pariin liityttyään armeijaan 1948. Folley taisteli Korean sodassa ja sai viisi mitalia ennen kotiuttamistaan 1953. Sen jälkeen hän aloitti uran ammattinyrkkeilijänä ja kohtasi monia entisiä, tulevia ja hallitsevia maailmanmestareita, kuten Sonny Listonin ja Muhammad Alin.


title: The Prisondream

text: The Prisondream oli 1997 perustettu indierockyhtye.


title: The Prisondream

text: The Prisondream oli alun perin Kauhajoella 1997 perustettu indierockyhtye. Yhtyeen perustajajäsenet olivat Jukka Kujansivu (laulu, kitara), Nuutti Palonen (rummut) ja Timo Ala-Opas (basso). Tällä kokoonpanolla yhtye osallistui Spoonriver Anthology (2000) -kokoelmalevylle.


title: The Prisondream

text: Timon siirryttyä ulkomaille opiskelemaan, basson varteen värvättiin Iiro Rantanen, joka niihin aikoihin soitti mm. Nicole -yhtyeessä. Tällä kokoonpanolla yhtye äänitti omakustannesinglen "Desires?" (2001) joka sisälsi kaksi kappaletta. Samoihin aikoihin yhtye tamperelaistui ja Nuutti ja Iiro päättivät kiireidensä vuoksi jättäytyä yhtyeestä. Jukan seuraksi mukaan tulivat mm. Cosmobilesta tuttu Jonni Kullas (basso), joka oli jo joillain keikoilla tuuraillut Iiroa, sekä mm. Sara -yhtyeestä tuttu Eetu Uusitalo (rummut). Yhtye oli osa tamperelaista TreUnion-kollektiivia, oli mukana monien skeittileffojen soundtrackeilla ja se soitti keikkoja ympäri Suomea.


title: The Prisondream

text: Vuonna 2004 julkaistiin sittemmin loppuunmyyty debyyttialbumi, "Songs Of Falling Apart", bändin vokalistin omalla Keinu [a record co.] -levymerkillä. Debyyttialbumi oli yllättävä arvostelumenestys ja sen tiimoilta yhtye keikkaili entistä ahkerammin. Levyn avausraidasta "Reader's Digest" tehtiin musiikkivideo jonka ohjasi Aleksi Koskinen.


title: The Prisondream

text: Debyyttialbumin julkaisun jälkeen värvättiin yhtyeeseen toinen kitaristi, Ville Haapajoki. Vuonna 2005 Jukeboss Records kiinnostui yhtyeestä, jonka seurauksena julkaistiin kolmiodraamanovelliin perustuva konseptialbumi "Further Away In Silence" (2006). Näihin aikoihin yhtyeen vokalisti Jukka Kujansivu vieraili myös ulkomaan keikkakitaristina mm. Bitch Alert -yhtyeen Englannin kiertueella ja taustalaulajana mm. Lapko -yhtyeen levyllä Scandal.


title: The Prisondream

text: Sittemmin yhtyettä nähtiin keikoilla siellä täällä mm. Lapkon ja Disco Ensemblen seurassa, mutta muiden kiireiden vuoksi The Prisondream hiipui hiljalleen hiljaiseloon. Yhtyeen tiettävästi viimeinen keikka nähtiin Tampereen Klubilla vuonna 2008.


title: Angaarioikeus

text: Angaarioikeus (myöhäislatinan "angariare" < kreik. "angareuein", pakottaa) on kansainvälisen oikeuden käsite, joka tarkoittaa sotaakäyvän valtion oikeutta hätätilanteessa takavarikoida ja käyttää vieraan valtion tai sen kansalaisen omaisuutta, etenkin liikennevälineitä kuten laivoja. Omaisuus voi kuulua viholliselle tai liittolaiselle tai puolueettomalle valtiolle. Angaarioikeutta ovat käyttäneet puolueettomatkin valtiot. Oikeuden käyttö velvoittaa täyteen korvaukseen, mutta korvausvelvollisuuden laajuutta ei ole kansainvälisesti sovittu. Määrittelemättä on myös angaarioikeuden tunnustaminen, laajuus ja tarkka sisältö.


title: Angaarioikeus

text: Haagin sopimuksessa vuodelta 1899 sallitaan angaarioikeus korvausta vastaan. Haagissa 18. lokakuuta 1907 tehty yleissopimus, joka koskee puolueettomien valtojen ja henkilöiden oikeuksia ja velvollisuuksia maasodassa, sallii sotaakäyvän valtion pakottavissa tapauksissa ja korvausta vastaan käyttää puolueettoman valtion rautateiden kalustoa. Haagissa samana päivänä tehty yleissopimus, joka koskee vihollisten kauppalaivojen kohtelua vihollisuuksien alkaessa, sallii sotaakäyvän valtion satamassa olevan vihollismaan kauppalaivan takavarikoinnin korvausta vastaan tai siten, että laiva luovutetaan sodan jälkeen korvauksetta takaisin. Suomi liittyi vuoden 1907 sopimuksiin 1924.


title: Snow White’s Poison Bite

text: Snow White's Poison Bite (SWPB) on joensuulaislähtöinen post-hardcore-yhtye. SWPB:n musiikkia voi kuvailla "post-hardcorena". Bändi itse on liittänyt musiikkiinsa genret "murdercore", "horrorcore" ja "killcore". Yhtyeen perustivat alkuvuodesta 2007 Allan "Jeremy Thirteenth" Cotterill, Juuso Puhakka, Tuomo Korander ja Teemu Leikas, basisti Jarkko Penttinen liittyi mukaan seuraavana vuonna. Loppuvudesta 2009 Juuso Puhakka jätti yhtyeen musiikillisten ja henkilökohtaisten erimielisyyksien takia. Laulaja Allan Cotterill on syntynyt Britanniassa, mutta hän on asunut Suomessa kuusivuotiaasta asti. Muut jäsenet ovat suomalaisia.


title: Snow White’s Poison Bite

text: Snow White’s Poison Bite voitti toukokuussa 2008 Big Boom -bändikisan, jonka palkintona oli kolme päivää studioaikaa ja keikka Himos-festivaaleilla. toukokuussa 2009 SWPB soitti amerikkalaisen post-hardcoreyhtyeen Alesanan lämmittelijänä Helsingissä. SWPB on ollut mukana myös Music Against Drugs -kiertueella.


title: Snow White’s Poison Bite

text: SWPB teki alkuvuodesta 2009 sopimuksen Poko Rekords/EMI Finlandin kanssa. Helmikuussa 2009 ilmestyi SWPB:n ensimmäinen EP "Drama Trough Your Stereo". 2010 SWPB kirjoitti sopimuksen Sound of Finlandin Hyeena Trax -levymerkin kanssa ja julkaisi singlet "Kristy Killings" ja "Valentine’s Doom", jonka sai ladata ilmaiseksi netistä. Debyyttialbumi "The Story Of Kristy Killings" tehtiin 27.10.2010. Japanissa levyn julkaisi Marquee/Avalon.


title: Ensio Hiitonen

text: Kaarlo Ensio Paulus Hiitonen (sukunimi vuoteen 1923 "Hidén"; 27. lokakuuta 1900 Helsinki – 14. tammikuuta 1970) oli suomalainen oikeustieteen tohtori ja Alkon lakimies.


title: Ensio Hiitonen

text: Hiitosen vanhemmat olivat filosofian tohtori Karl Julius Hidén ja Helmi Liisi Parmanen. Hiitonen pääsi ylioppilaaksi 1919 ja hän valmistui filosofian kandidaatiksi 1921, filosofian maisteriksi 1923, lakitieteen kandidaatiksi 1926 sekä lakitieteen tohtoriksi 1929.


title: Ensio Hiitonen

text: Hiitonen oli uransa alussa ulkoministeriön palveluksessa muun muassa sanomalehtijaoston avustajana 1925, lähetystöavustajna Pariisissa 1926, vt. pääkonsulina Haagissa 1929, kansainliittojaoston päällikkönä vuodesta 1929, asiainhoitajana Prahassa 1938–1939 ja Bukarestissa 1939. Hän toimi sitten Suomen Filmikamarin asiamiehenä 1942–1948 ja toimitusjohtajana 1948–1949. Vuodesta 1949 lähtien hän oli Alkon lakimehenä ja suhdetoiminnan hoitajana.


title: Ensio Hiitonen

text: Hiitonen oli mukana politiikassa ensin Kansallisessa Edistyspuolueessa ja sen jälkeen Sosialistisessa yhtenäisyyspuolueessa. Hän toimi 1940-luvun lopulla Sosialistisen yhtenäisyyspuolueen ääneenkannattajan, viikkolehti "Vapaan Pohjolan" päätoimittajana.


title: Ensio Hiitonen

text: Hiitonen julkaisi vuonna 1953 kirjan "Vääryyttä oikeuden valekaavussa", jossa hän käsitteli muun muassa Suomessa 1920- ja 1930-luvuilla käytyjä poliittisia oikeudenkäyntejä sekä niin sanottujen kuutosten vangitsemista jatkosodan alussa.


title: Dotaalijärjestelmä

text: Dotaalijärjestelmä on historiallisesta roomalaisesta yksityisoikeudesta peräisin oleva aviovarallisuusoikeudellinen oikeusperiaate, jonka mukaan kummankin puolison omistusoikeus omaan omaisuuteen säilyy avioliitossa. Miehellä on kuitenkin oikeus hallita vaimon myötäjäisiä. Dotaalijärjestelmän vastakohta on germaaniseen oikeuteen perustuva omaisuusyhteysjärjestelmä. Siinä puolisoiden omaisuus on joko kokonaan tai osaksi yhteistä. Järjestelmää käyttävissä maissa omaisuuden vallinnasta huolehtii yleensä mies.


title: Dotaalijärjestelmä

text: Sana dotaali tarkoittaa myötäjäisiin liittyviä asioita.


title: Bor (Tihvinän piiri)

text: Bor () on kylä ja maalaiskunta Leningradin alueen Tihvinän piirissä Venäjällä. Se sijaitsee Šomuškajoen varrella noin 15 kilometriä Tihvinästä pohjoiseen. Kylässä on 1300 ja kunnassa 1700 asukasta (vuonna 2010).


title: Bor (Tihvinän piiri)

text: Borin kunta sijaitsee Tihvinän piirin keskiosassa. Se rajoittuu koillisessa Gankovon ja idässä Šugozeron kuntiin, kaakossa Boksitogorskin piiriin, etelässä Tihvinän kaupunkiin sekä lännessä Tsvyljovon ja Gorkan kuntiin. Kunnan pinta-ala on 315 neliökilometriä. Seudulla virtaa Paksujoki. Keskuskylän lisäksi kuntaan kuuluu 10 kylää: Dubrovo, Kaivaksa, Kalivets, Kovanštšina, Krivoi Navolok, Monino, Saroža, Tšernovatkino, Šomuška ja Vladytšno.


title: Yläsaksa

text: Yläsaksa () on nimitys, jota käytetään yhtäältä saksan kirjakielestä ja toisaalta murteista joihin tämä pääosin pohjautuu.


title: Yläsaksa

text: Kielihistoriallisesti puhutaan yläsaksan kielistä ("Hochdeutsche Sprachen") tai murteista ("Hochdeutsche Mundarten/Dialekte"), jotka kehittyivät saksankielisen Euroopan eteläisissä osissa – Saksin, Baijerin, Sveitsin, Liechtensteinin ja Itävallan alueilla. Vastaavasti puhutaan alasaksan murteista ("Plattdeutsch, Niederdeutsch"), jotka kehittyivät nykyisen Saksan pohjoisosien alangoilla ja rannikkoalueilla (Ala-Saksi, Nordrhein-Westfalen, Hampuri jne). Tässä merkityksessä etuliite ”ylä” viittaa murrealueen maantieteelliseen sijaintiin korkealla merenpinnasta, ylängöillä ja vuoristoissa.


title: Yläsaksa

text: Yläsaksa tarkoittaa myös standardisoitua Saksan yleiskieltä ("Standarddeutsch"), joka pohjautuu yläsaksan murteisiin. Sitä käytetään kirjakielenä, virallisissa yhteyksissä sekä eri murrealueiden välisessä yhteydenpidossa. Yläsaksaa opetetaan sekä ulkomaalaisille että saksaa äidinkielenään puhuville kaikilla saksankielisillä alueilla, joten kaikkien saksaa puhuvien oletetaan ymmärtävän sitä. Silloin kun yläsaksalla tarkoitetaan saksan yleiskieltä, ylä-etuliitteen voidaan katsoa viittaavan kielimuodon asemaan sivistyneenä, ”korkeampana” kielimuotona.


title: Insomnia (verkkopelitapahtuma)

text: Verkkopelitapahtuma Insomnia on Verkkopeliyhdistys Insomnia ry:n Porissa järjestämä vuosittainen verkkopelitapahtuma, jossa pelataan videopelejä lähiverkossa ja erilaisissa turnauksissa. Ohjelma- ja osallistujamäärällä mitattuna Insomnia on Assemblyn jälkeen yksi Suomen suurimmista verkkopelitapahtumista. Lokakuun 2015 lopussa järjestetty Insomnia XVII sisälsi 1000 konepaikkaa ja osallistujia oli noin 1500.


title: Insomnia (verkkopelitapahtuma)

text: Verkkopelitapahtuma Insomnian historia alkaa vuodesta 2002, jolloin Porin suomalaisen yhteislyseon tiloissa järjestettiin juhannuksena pienimuotoinen lanparty nimellä Lanit@PSYL. Järjestäjinä toimi tuolloin viisi lukionsa ja ammattikoulunsa hiljattain aloittanutta nuorta. Lanit@PSYL-tapahtumaan osallistui kokonaisuudessaan noin 30 nuorta. Tapahtuma sai jatkoa heti syksyllä 2002, jolloin se kulki ensimmäistä kertaa nimellä Insomnia. Ensimmäiseen Insomniaan osallistui 80 pelaajaa, ja tapahtuma oli loppuunmyyty. Seuraavan vuoden aikana Insomnia-tapahtumien järjestämistä jatkettiin, ja vuoden 2003 syksyllä perustettiin yhdistys nimeltään Verkkopeliyhdistys Insomnia ry. Vuonna 2006 yhdistykseen liitettiin toinen porilainen verkkopeliyhdistys, Verkkopelivelhot ry.


title: Insomnia (verkkopelitapahtuma)

text: Nykyisin Insomnian järjestämiseen osallistuu yli 100 vapaaehtoista ja tapahtuma järjestetään talkoovoimin. Osallistujat ovat keski-iältään noin 15–20-vuotiaita nuoria. Vuonna 2009 osallistujista noin kolmannes tuli Porista, kolmannes Satakunnasta Porin ulkopuolelta ja loppuosa muun muassa pääkaupunkiseudulta, Pirkanmaalta ja Pohjois-Suomesta.


title: Insomnia (verkkopelitapahtuma)

text: Tapahtumaa tukevat kaupallisten sponsorien lisäksi Satakunnan ammattikorkeakoulu, Turun yliopisto ja WinNova (ent. Porin ammattiopisto). Oppilaitokset tukevat tapahtumaa eri tavoin ja samalla ne tuovat tapahtumassa esille tarjoamiaan opiskelumahdollisuuksia. Turun yliopisto on myös tuottanut tapahtumaan lisäohjelmaa paneelikeskusteluiden ja Insomnia Game -pelin muodossa.


title: Insomnia (verkkopelitapahtuma)

text: Insomnian taustalla oleva Verkkopeliyhdistys Insomnia ry on tehnyt yhteistyötä monen suomalaisten verkkopelitapahtumajärjestäjän kanssa, muun muassa rakentamalla tapahtumien sähköverkkoja. Nykyisin sähköistystoiminta on eriytetty omaksi yhtiökseen. Insomnia myös ylläpitää lanit.fi-portaalia, jota suomalaiset verkkopelitapahtumat ja tapahtumien kävijät käyttävät yhteisenä tapahtumakalenterina.


title: Insomnia (verkkopelitapahtuma)

text: Vuosina 2002–2005 Insomnia hyödynsi pääsylippuna perinteisiä muovirannekkeita. Oululaisen Vectorama-tapahtuman innoittamana Insomniassa otettiin vuonna 2006 käyttöön pääsylippuna jokaiselle osallistujalle tulostettava henkilökohtainen kuvallinen muovikortti. Aikaisemmin osallistujat täyttivät tietonsa tapahtuman tietojärjestelmään ovella ja heistä otettiin samassa yhteydessä kuva korttia varten. Nykyisin tapahtuman portaalipalveluun voi lähettää omat tietonsa ja kuvansa etukäteen.


title: Insomnia (verkkopelitapahtuma)

text: Vuodesta 2007 lähtien Insomnia on hyödyntänyt kulunvalvonnassaan ja infopisteessään RFID-tekniikkaa. RFID-tägit sijoitetaan kävijöille tulostettaviin henkilökortteihin, ja tägin tunnistenumero sidotaan käyttäjätietoihin. Vuosina 2007 ja 2008 hyödynnettiin pidemmän matkan RFID-tägejä, jotka toimivat UHF-taajuudella. Vuodesta 2009 alkaen tapahtuman RFID-tekniikka on pohjautunut Mifare-yhteensopiviin HF-taajuudella toimiviin lyhyen kantaman tägeihin. Insomnia on edelleen ainoa verkkopelitapahtuma Suomessa, joka käyttää RFID-tekniikkaa tapahtumassaan tässä mittakaavassa.


title: Insomnia (verkkopelitapahtuma)

text: Insomnian juuret ovat verkkopelaamisessa, mutta nykyisin tapahtumassa on myös muuta ohjelmaa, kuten palkinnollisia turnauksia erilaisissa peleissä.


title: Insomnia (verkkopelitapahtuma)

text: Ammuntapeli "Counter-Strike" on ollut Insomnian verkkopelien kestosuosikki. "Counter-Striken" rinnalle ovat tulleet "Team Fortress 2" ja "Call of Duty" -pelisarjan eri versiot. Lisäksi tapahtuman verkossa pelataan erilaisia strategiapelejä, kuten vuonna 2010 julkaistu "StarCraft 2:sta". Vuodesta 2008 alkaen konsolipelien suosio Insomniassa on kasvanut voimakkaasti. Nykyisin tapahtumassa kilpaillaan sekä uusilla että vanhoilla pelikonsoleilla. Pelikoneina ovat olleet muun muassa 8-, 16- ja 64-bittiset Nintendot, kuten myös PlayStation 3 ja Xbox 360. Insomniassa jo perinteeksi muodostunut "Tekken"-turnaus on yksi tapahtuman suosituimmista kilpailuista. Vuoden 2010 Insomniassa kilpailuun osallistui 64 henkeä.


title: Insomnia (verkkopelitapahtuma)

text: Ensimmäisen kerran vuonna 2009 esiteltiin Assembly-tapahtuman henkeä mukaillen Wild Video -kilpailu, johon osallistujat lähettivät vapaamuotoisen viisi minuuttia pitkän videon. Ensimmäisellä kerralla paras video palkittiin miniläppärillä. Kilpailu toistettiin myös vuoden 2010 tapahtumassa, jolloin videoita esitettiin kuusi kappaletta, kaksi kertaa enemmän kuin edellisenä vuonna.


title: Insomnia (verkkopelitapahtuma)

text: Insomniassa on järjestetty myös paneelikeskusteluita. Vuoden 2008 Insomnia X -tapahtumassa paneelikeskustelun aiheena oli "Miten minusta tuli pelitutkija?" ja vuonna 2009 keskustelun aiheena oli "Pelien kehityssuunnat". Paneelikeskustelun vetäjänä toimi molempina vuosina Turun yliopiston digitaalisen kulttuurin professori Jaakko Suominen. Insomnia XII -tapahtumassa vuonna 2010 Insomnia järjesti suomalaisten tapahtumajärjestäjien kokoontumisen, jossa edustettuina olivat muun muassa The Group ry, Vector - Suomen verkkopeliyhdistys ry, Skynett ry, Lantrek ry sekä joukko aloittelevia tapahtumajärjestäjiä.


title: Insomnia (verkkopelitapahtuma)

text: Vuodesta 2005 järjestetty Robosota on suosittu ohjelmanumero. Se on Robosota ry:n järjestämä erillinen kilpailu, jossa kyseisen yhdistyksen jäsenten rakentamat radio-ohjattavat robotit taistelevat toisiaan vastaan. Robottien tehtävänä on joko tehdä toisensa toimintakyvyttömäksi tai saada vastustaja ulos peliareenalta. Robottien kanssa kilpaillaan eri painoluokissa, alkaen 150 gramman roboteista ja päättyen aina 12 kilogramman painoisiin robotteihin.


title: Insomnia (verkkopelitapahtuma)

text: Vuonna 2010 Insomniassa esiteltiin yhteistyössä Turun yliopiston digitaalisen kulttuurin yksikön kanssa toteutettu, nk. alternate reality gaming -genreen perustuva roolipeli, jossa osallistujat erilaisia tehtäviä tekemällä ja tarinaa seuraamalla pääsivät pelissä eteenpäin. Peliin kuului muun muassa kätkettyjen esineiden etsimistä. Piilotetuille esineille pelaajat näyttivät tapahtuman pääsylippuina toimivaa korttia, jossa oli RFID-tägi. Kätkettyyn esineeseen vastaavasti oli sisällytetty RFID-lukija, jolloin pelaajan sähköiseen pelitiliin kertyi lisää pisteitä.


title: Insomnia (verkkopelitapahtuma)

text: Insomnia Game on osa CoEx-hanketta, joka testataan Insomnia-tapahtumassa. Insomnia Game tulee saamaan jatkoa myös vuoden 2011 Insomniassa, sillä kyseessä on kaksivuotinen tutkimusprojekti.


title: Haminan Satama

text: Haminan Satama Oy oli Haminassa satamatoimintaa harjoittava yhtiö, jonka omisti Haminan kaupunki. Haminan Satama Oy ja Kotkan Satama Oy yhdistyivät 1. toukokuuta 2011 HaminaKotka Satama Oy:ksi. Molempien kaupunkien kaupunginvaltuustot hyväksyivät yhdistymisen 8. marraskuuta 2010.


title: Haminan Satama

text: Haminan Sataman satama-alue sijaitsee Haminan keskustan lounaispuolella Haminanlahden ja Hillonlahden välisellä alueella. Satamaan on rautatieyhteys Haminan radan kautta. Satamaan kulkevaa väylää on syvennetty 10 metristä 12 metriin.


title: Haminan Satama

text: Suomen itäisimpänä merisatamana Haminan satama on merkittävä Venäjän suuntaan kulkevan transitoliikenteen satamana. Satama on erikoistunut erityisesti nestemäisten aineiden varastointiin ja siellä on myös laaja konttiterminaali. Laitureita on noin 3 000 metriä. Tonnimäärältään Haminan satama oli Suomen kahdeksanneksi suurin yleissatama vuonna 2009.


title: Mäenpää

text: Mäenpää tarkoittaa muun muassa seuraavia:


title: Lentopallon SM-liigakausi 2001–2002

text: Lentopallon miesten SM-liigassa pelasi kaudella 2001–2002 kaksitoista joukkuetta. Runkosarjan kahdeksan parasta jatkoi pudotuspeleihin.


title: Lentopallon SM-liigakausi 2001–2002

text:
Mestarit: Kenneth Aro, Zlatko Dimovski, Jari Hahl, Hannu Husu, Sami Juvonen,
Tapio Kangasniemi, Tero Kautiainen, Joni Markkula, Harri Mäkinen, Matti Ollikainen, Tuomas Tihinen, Anssi Vesanen, Jaakko Vesanto. Valmentaja: Juha Hämäläinen.


title: Escapade

text: Escapade tarkoittaa muun muassa seuraavia:


title: Gabriel Sanden

text: Gabriel Sanden (21. syyskuuta 1885 Uusikaupunki – 10. tammikuuta 1933 Helsinki) oli suomalainen ruotsin kielellä kirjoittanut kirjailija ja kirjallisuuden ruotsintaja. Hä käytti myös nimimerkkejä "Oscar B. Nelson", "G. Sanden" ja "Göran Sandmarck".


title: Gabriel Sanden

text: Sanden toimi lehtimiehenä Helsingissä ja välillä myös Chicagossa. Hän aloitti kirjallisen tuotantonsa realistisilla yhteiskuntakriittisillä romaaneilla ("Svalget som skiljer", "Money", "Blod") mutta siirtyi sen jälkeen kirjoittamaan pääasiassa seikkailuromaaneja. Vuonna 1918 ilmestynyt romaani "Blod" kuvasi helsinkiläisen yläluokan elämää Venäjän vallankumouksen aikana 1917, romaanin "Guldfasanen" tapahtumat sijoittuivat Neuvosto-Venäjälle ja romaanit "Konsul Carlings hundar" ja "Renate och den stora lögnen" sijoittuivat taas maailmansodan jälkeiseen Saksaan.


title: Gabriel Sanden

text: Sanden kirjoitti useita romaaneja ja novellikokoelman sekä käänsi ruotsiksi uutta englanninkielistä kaunokirjallisuutta.


title: Lentopallon SM-liigakausi 2000–2001

text: Lentopallon miesten SM-liigassa pelasi kaudella 2000-2001 kaksitoista joukkuetta. Pistelaskennassa siirryttiin käytäntöön, jossa neljä ensimmäistä erää pelataan 25 pisteeseen ja viides 15 pisteeseen. Jokaisesta pelatusta pallosta tulee piste riippumatta kummalla oli aloitus. Kaksi kautta käytössä ollut jaksopelisysteemi poistettiin käytöstä. Uusi tulokas liigassa oli pääkaupunkiseudun Rocks, joka pelasi Vihdin Lentopallon valtaamalla liigapaikalla.


title: Lentopallon SM-liigakausi 2000–2001

text:
Mestarit: Jani Asula, Jari Brandt, Sergei Ivanov, Sakari Jokinen, Ville Kakko,
Harri Nevalainen, Marko Rantanen, Tuomas Väyrynen, Ruslan Zhbankov. Valmentaja:
Juha Lönnqvist.


title: Lentopallon SM-liigakausi 2000–2001

text: Kolme parasta sai paikan SM-liigassa, kun KuPS-Volley ja Rocks, Helsinki jäivät pois seuraavalta kaudelta.


title: ResearchGATE

text: ResearchGate on maksuton yhteisöpalvelu tieteentekijöille ja tutkijoille. Henkilökohtaisen tutkijaprofiilin ohella sivusto tajoaa käyttäjälleen sovelluksia, mukaan lukien semanttisen tiedonhaun (kokonaisesta tiivistelmästä) , tiedostojen jakamisen, julkaisutietokantojen jakamisen sekä mahdollisuuden luoda ryhmiä sekä osallistua keskustelufoorumeille. Käyttäjät voivat myös luoda oman blogin verkostonsa keskuudessa. Toukokuussa 2011 perustettu ResearchGate on kerännyt käyttäjikseen yli 1,400,000 tutkijaa 192 maasta.


title: ResearchGATE

text:
Muiden työkalujen ohella ResearchGate on kehittänyt semanttisen hakukoneen joka käynnistää tiedonhaun sisäisten resurssien lisäksi useissa merkittävissä sivuston ulkoisissa tietokannoissa (mm. PubMed, CiteSeer, arXiv sekä NASAn kirjasto). Hakukone analysoi tiivistelmän kokonaisuudessaan yksittäisten hakusanojen sijaan ja mahdollistaa näin tarkempien hakutulosten saannin.
Samankaltainen semanttinen analyysi on käyttäjien verkostoitumisen tukena. Toiminto tekee käyttäjille ehdotuksia heitä mahdollisesti kiinnostavista ryhmistä ja kirjallisuudesta sekä samoista aiheista kiinnostuneista muista käyttäjistä. ResearchGatessa ovat käyttäjät luoneet yli 1 400 ryhmää. Ryhmä voidaan luoda joko kaikille käyttäjille avoimeksi tai yksityiseksi, luottamuksellisen informaation vaihtoa varten. Jokaisella ryhmällä on käytössään laaja skaala tutkijoiden yhteistyön mahdollistavia työkaluja, esimerkkinä mahdollisuus tiedostojen jakoon, jolloin kollegat voivat yhteistyössä työstää dokumentteja . Useat tieteelliset organisaatiot ja konferenssit käyttävät ResearchGatea kohtaamispaikkana, joka mahdollistaa tutkimukseen liittyvien yksityiskohtien läpikäynnin, yhteistyön sekä vaivattoman, tutkijoiden välisen kommunikoinnin yli maarajojen.


title: ResearchGATE

text: Sivustolla on myös oma listauksensa tieteen alan avoimista työpaikoista. Käyttäjä voi hakea työtarjouksia avainsanan, aseman, tutkimusalan sekä maan perusteella. Vuodesta 2009 tutkijoilla on myös mahdollisuus hakea julkaisutietoa omista artikkeleistaan ja näin selvittää mitä versioita artikkeleistaan he voivat laillisesti ladata sivuston muiden käyttäjien maksuttomasti luettavaksi.


title: ResearchGATE

text: ResearchBlog on ResearchGaten virallinen blogi joka julkaistiin marraskuussa 2009. Tieteellisen verkoston jäsenten on mahdollista ehdottaa omia tekstejään julkaistavaksi blogiin. Tekstien joukosta valitaan korkealuokkaisimmat ehdotukset. Kyseisistä kirjoituksista muodostuva blogi tarjoaa täten hyvämaineisen lähteen uutisista, tutkimuksista sekä innovaatioista kaikilta tieteen aloilta. Henkilökohtaiset mikroblogit tarjoavat puolestaan käyttäjille mahdollisuuden julkaista viestien ohella kuvia, tiedostoja, julkaisuja sekä linkkejä.


title: ResearchGATE

text: ResearchGate ilmoitti 8. syyskuuta 2010 saamastaan lisärahoituksesta. Rahoituksen lähteenä on mm. Piilaaksossa, Yhdysvalloissa vaikuttava Benchmark Capital, joka on aiemmin investoinut tunnettuihin verkkopalveluihin Twitter ja eBay. Toinen tunnettu yritykseen sijoittanut on myös Accel Partnersin Piilaakson toimisto joka lukeutuu yhteisöpalvelu Facebookin sijoittajiin.


title: Sierramadrentikka

text: Sierramadrentikka ("Picoides arizonae") on amerikkalainen tikka. Se luokitellaan usein mäntytikan ("Picoides stricklandi") alalajiksi. Sierramadrentikka elää Meksikon Sierra Madressa, sekä Yhdysvalloissa Arizonan kaakkoisosassa ja New Mexicon lounaiskolkassa. Edward Hargitt kuvaili lajin holotyypin vuonna 1886.


title: Edward Hargitt

text: Edward Hargitt (3. toukokuuta 1835 Edinburgh – 19. maaliskuuta 1895) oli skotlantilainen lintutieteilijä.


title: Edward Hargitt

text: Hargitt opiskeli taiteita ja biologiaa Royal Scottish Academyssa ja kehittyi kohtalaisen hyväksi maisemamaalariksi. Nykyisin hänen maalauksensa ovat arvokkaita.


title: Edward Hargitt

text: Hargitt perehtyi tikkoihin, ja kirjoitti tikkojen heimoa käsittelevän osan British Museumin lintuluettelossa ("Catalogue of the Birds in the British Museum"), jonka Richard Bowdler Sharpe julkaisi vuonna 1890. Myöhemmin hän piirsi 1 300 tikkapiirrosta valmistelemaansa erikoistutkielmaan, mutta tutkielman kohtalo on hämärän peitossa.


title: Edward Hargitt

text: Hargitt kuvaili tikoista kongontikkasen ("Dendropicos xantholophus") ja sierramadrentikan ("Picoides arizonae"), sekä useita tikkojen alalajeja.


title: Attack on Pearl Harbor

text: Attack on Pearl Harbor on Legendo Entertainmentin kehittämä ja kesällä 2007 julkaisema Pearl Harborin hyökkäykseen perustuva simulaatiopeli.


title: Mitsubishi 4G6/4D6

text:
Mitsubishi Sirius eli 4G6/4D6 moottori on Mitsubishi Motorsin valmistama polttomoottorisarja.
4G6-mallit ovat bensamoottoreita ja 4D6 dieselmoottoreita.


title: Åtvidabergs FF

text: Åtvidabergs FF on ruotsalainen jalkapalloseura Åtvidabergin kaupungista Itä-Götanmaan läänistä. Seura on perustettu vuonna 1907 nimellä Åtvidabergs IF. Kaudella 2016 seuran miesten edustusjoukkue pelaa Ruotsin toiseksi korkeimmalla sarjatasolla Superettanissa.


title: Åtvidabergs FF

text: ÅFF:n menestyksen vuodet ajoittuivat 1970-luvun alkuun, jolloin joukkue juhli seurahistoriansta toistaiseksi ainoita mestaruuksia 1972 ja 1973. Samoihin aikoihin ÅFF voitti myös kaksi Ruotsin cupin mestaruutta. Seura pelasi tuolloin 15 kautta pääsarjatasolle, kunnes putosi kauden 1982 päätteeksi.


title: Åtvidabergs FF

text: 2000-luvulla ÅFF on tehnyt paluuta kohti Ruotsin huippua. Se aloitti yhteistyön tukholmalaisen Djurgårdens IF:n kanssa. DIF:n seurajohdon mielestä Åtvidabergs FF:n ainoa keino nousta pysyvästi huipulle, olisi siirtyä Åtvidabergin pikkukaupungistä läheiseen Itä-Göötanmaan keskukseen Linköpingiin.


title: Åtvidabergs FF

text: Kaudella 2005 ÅFF eteni yllättäen Ruotsin cupin loppuotteluun 26 vuoden tauon jälkeen. Finaalissa se hävisi juuri Djurgårdenille 2–0, mutta koska tukholmalaiset olivat jo liigamestaruutensa turvin saavuttaneet paikan UEFA Cupiin, pääsi Åtvidaberg tappiostaan huolimatta eurokentille. Karsintakierroksella seura voitti norjalaisen SK Brannin, mutta ensimmäisen kierroksen tappiot sveitsiläiselle Grasshopper-Club Zürichille 3–0 ja 5–0 päättivät Åtvidabergin taipaleen.


title: Åtvidabergs FF

text: Kauden 2009 päätteeksi ÅFF nousi ylimmälle sarjatasolle 28 vuoden tauon jälkeen sijoituttuaan Superettanissa toiseksi. Vauhti pääsarjatasolla oli seuralle kuitenkin liikaa ja kauden päätteeksi ÅFF putosi takaisin Superettaniin. ÅFF:n visiitti alemmalla sarjatasolla jäi kuitenkin vaiin yhden kauden mittaiseksi, kun se voitti 2011 Superettanin ja palasi pääsarjaan.


title: Mäntytikka

text: Mäntytikka ("Picoides stricklandi") on Meksikon kotoperäinen tikka. Se elää läntisen Sinaloan osavaltion eteläosasta Michoacániin (nimialalaji "stricklandi"), ja Michoacánista itään Veracruziin ja Pueblaan (alalaji "fraterculuc"). Alfred Malherbe kuvaili lajin holotyypin Pico de Orizabalta vuonna 1845, ja nimesi lajin Hugh Edwin Stricklandin kunniaksi.


title: Sköldvikin satama

text: Sköldvikin satama (LOCODE: FI SKV) on Nesteen Porvoon öljynjalostamon yhteydessä oleva satama Porvoon Kilpilahdessa. Satama palvelee myös muiden Kilpilahden teollisuusalueen yritysten merikuljetustarpeita.


title: Sköldvikin satama

text: Satamaan johtava laivaväylä on syvyydeltään 15,3 metriä ja siellä on viisi öljylaituria, kaksi kaasu- ja kemikaalilaituria sekä kuivarahtilaituri. Satamassa on myös tullipiste laivausten vienti- ja tuontitullauksia varten.


title: Sköldvikin satama

text: Sköldvikin satama on tonnimäärältään Suomen suurin satama. Satamassa kuljetetaan muun muassa raakaöljyä, valmiita öljytuotteita sekä kaasuja ja kemikaaleja.


title: Sköldvikin satama

text: Esimerkiksi Sköldvikin sataman vuoden 2011 kokonaisrahtimäärä oli 18,4 miljoonaa tonnia, mikäli tarkastellaan vain ulkomaanliikennettä. Tuonti (11,8 miljoonan tonnia) oli pääosin raakaöljyä (8,3 milj. tonnia), öljytuotteita (3,0 milj. tonnia) ja kemikaaleja (0,3 milj. tonnia). Vienti (6,6 milj. tonnia) koostui vuorostaan öljytuotteista (vajaa 6,2 milj. tonnia) ja kemikaaleista (vajaa 0,5 milj. tonnia). Raakaöljyä tuodaan esimerkiksi Suomenlahdella sijaitsevasta Primorskin öljysatamasta Koivistosta. Jos tilastoihin otetaan mukaan rannikkoliikenne myös kotimaan osalta, oli vuoden 2011 kokonaisrahtimäärä Sköldvikin satamassa 22,2 miljoona tonnia


title: Sköldvikin satama

text: Alla on kuvattu sataman kautta kulkenutta kokonaisrahtimäärää (ulkomaan ja kotimaan rahtiliikenteen yhteismäärä).


title: Norsupallo

text: Norsupallo on olemukseltaan jalkapallon kaltainen joukkuepeli, jossa pelivälineenä on jumppapallo.


title: Norsupallo

text: Norsupallo on vauhdikas joukkuepeli, joka soveltuu kenen tahansa pelaamaksi. Suurimman eron jalkapalloon tekee peliväline; norsupallossa käytetään läpimitaltaan 45–75 senttimetriä olevaa jumppapalloa. Pallon koko nimenomaan tekee pelistä kenen tahansa pelattavan, sillä suurella pallolla taitotasoerot ovat vähäiset muun muassa harhautusten ollessa vaikeita. Pelikenttänä voi käyttää joko hiekka- tai nurmikenttää.


title: Norsupallo

text: Norsupallon MM-kisat pelataan Savonlinnassa vuosittain elokuussa Kyrönniemen jalkapallokentällä. Ensimmäisen kerran kisat pidettiin vuonna 2008. Kolmena ensimmäisenä vuotena kisoissa oli kaksi sarjaa, kilpa- ja harrastajasarjat. Kilpasarjan voiton on vienyt tähän mennessä kaikkina kertoina vierumäkeläinen AC Le´Ne. Kilpasarjaan osallistui vuonna 2010 viisi joukkuetta ja harrastajasarjassa osallistujia oli 42. Turnaukseen ei ole minkäänlaista pelillistä laatuvaatimusta.


title: Norsupallo

text: Norsupallo on saanut alkunsa Savonlinnasta 2000-luvun alussa. Siitä tuli melko nopeasti suosittu ja kaupungissa sitä alettiin pelata myös koulujen liikunnantunneilla. Ensimmäiset MM-kisat pelattiin vuonna 2008, ja jo siihen osallistui joukkueita ympäri Suomea. Laji on siis hiljattain alkanut leviämään Savonlinnan ulkopuolellekin.


title: Ydin (algebra)

text: Ydin liittyy matematiikassa hyvin moniin eri osa-aloihin ja siksi sen määritelmä vaihtelee tapauksen mukaan. Kuva liittyy oleellisesti siihen, miten kuvaus, relaatio tai muu yhteys käsitellään. Kuvauksia tarkastellessa ydin on niiden alkukuvien joukko, jotka kuvautuvat nollaksi. Nollalla on usein erityinen merkitys, se voi kuvata muun muassa nolla-avaruutta tai laskutoimituksen neutraalialkiota.


title: Ydin (algebra)

text: Lineaarialgebrassa kuvaus vektoriavaruuksien välillä voidaan kuvata matriisien avulla ja muunnoksen kuva ja ydin liittyvät muunnosyhtälöryhmien ratkeavuuteen ja dimensioihin. Lineaarisilla kuvauksilla on suuri merkitys jo siksi, että analyysin perusoperaatiot derivaatta ja integraali ovat lineaarisia kuvauksia. Myös lineaarisia yhtälöryhmiä voidaan käsitellä lineaarisina kuvauksina.


title: Ydin (algebra)

text: Algebran kannalta lineaarikuvaus vektoriavaruuksien välillä liittyy laskutoimituksiin yhteen- ja kertolasku, sekä niiden neutraalialkioihin. Ne muodostavat ryhmähomomorfismin, tällöin ydin on niiden alkioiden kuva, jotka kuvautuvat neutraalialkiolle.


title: Ydin (algebra)

text: Kuvaus liittää joukon alkiot toisen joukon alkioihin yksikäsitteisesti. Joukkoja merkitään isoilla kirjaimilla, esim. A, B, U, V jne. Kuvausta merkitään yleensä "f":llä (tai "F":llä). Lähtöjoukon alkio "x" liittyy maalijoukon alkioksi "f(x)" , merkitään "x"→ "f(x)", jota voidaan myös merkitä "y":ksi. "x":ää kutsutaan alkukuvaksi ja maalijoukon alkioista muodostuu kuvajoukko, jota merkitään "Im(f)" tai "Im f". Alkukuvaa voidaan merkitä "f(y)=x". Ydin on niiden lähtöjoukon pisteiden joukko, jotka kuvautuvat maalijoukon nollaan ja sitä merkitään "Ker(f) " tai "Ker f". Voidaan käyttää myös merkintää "N(f) ".


title: Ydin (algebra)

text: Kuvausta kutsutaan surjektioksi, kun lähtöavaruuden kuva on koko maalijoukko. Kuvaus on injektio, kun jokainen kuva-alkio on sama kuin toinen kuva vain, kun alkukuvat ovat samat. Jos kuvaus on sekä surjektio että injektio, se on bijektio. Lineaarinen kuvaus, joka on bijektio on isomorfismi, jonka lähtö- ja kuva-avaruuksien dimensiot ovat samat. Lineaarikuvaus on injektio silloin ja vain silloin, kun "Ker (f) " on nolla-alkio.


title: Ydin (algebra)

text: Lineaarikuvaus kahden vektoriavaruuden välillä (alkiot vektoreita) välittää alkukuvan kertomisen vakiolla maalijoukon alkioon, joka saadaan samalla vakiolla kertomalla. Alkukuvien summa kuvautuu maalijoukossa kuvien summaksi. Yhdistettynä voidaan kirjoittaa "L( t x + t x ) = t L(x) + t L(x)", jossa L antaa kuvauksen lain, "t" ja "t" ovat reaalilukuja ja "x" ja "x" ovat vektoreita.


title: Ydin (algebra)

text: Lineaarikuvauksessa nimitetään ytimeksi kaikkien niiden lähtöjoukon pisteiden joukkoa, jotka kuvautuvat maalijoukon origolle. Ydintä merkitään "Ker (L)=L (0)".


title: Ydin (algebra)

text: Kun vektoriavaruudet ovat äärellisiä, lineaarikuvausta voidaan kuvata käyttämällä yhtälöryhmiä, jossa kuvaus "L : R → R" kuvaa n-ulotteisen vektorin m-ulotteiseksi vektoriksi:


title: Ydin (algebra)

text:
"y = formula_1a x
", "i = 1, … , m".
Muuttujat "x , ... , x" ovat riippumattomia muuttujia ja "y , ... , y" ovat riippuvia muuttujia, luvut "a" ovat kertoimia. Vektoriavaruus voi olla laajemmin rationaalinen, reaalinen tai kompleksinen, riippuen kertoimista "a". Muunnos voidaan esittää myös tauluesityksen avulla ja kirjoittaa matriisiesityksen avulla, "y=Ax", jossa "A" on kertoimien muodostama matriisi. Sitä voidaan kutsua myös tensoriksi. Muunnos voidaan kirjoittaa auki:


title: Ydin (algebra)

text:
formula_2 =
formula_3
formula_4.


title: Ydin (algebra)

text: Ytimen etsiminen vastaa tällaisen yhtälöryhmän ratkaisemista ja kuvan etsiminen niiden pisteiden etsimistä, joilla yhtälöryhmä ratkeaa. Ratkaisu voidaan käyttää täysin vaihdettua taulua eli ratkaistaan, miten riippumattomat muuttujat voidaan lausua riippuvien avulla. Tällöin saadaan ratkaisuna ytimelle ja kuvalle joko nolla, asteluvultaan pienempi aliavaruus tai koko avaruus. Ytimen ja kuvan asteluvun summa on lähtöavaruuden asteluku. Kuva-avaruuden dimensio eli ulottuvuus on "A":n aste.


title: Ydin (algebra)

text: Lineaarista yhtälöryhmää vastaa homogeeninen lineaarinen yhtälöryhmä


title: Ydin (algebra)

text: "formula_1a x=0", "i = 1, … , m".


title: Ydin (algebra)

text: Sen ratkaisu on "N(A)" eli "A":n ydin. Jono "(0, ... ,0)" on homogeenisen yhtälön banaali ratkaisu ja se voi olla ainoa ratkaisu, näin on kun "A" on injektio.


title: Ydin (algebra)

text: Kun lähtöavaruuden dimensio on "n" ja maalijoukon "p", kuvausmatriisin "A" aste on "r", muodostavat homogeenisen yhtälön ratkaisut " (n-r) "-ulotteisen vektoriavaruuden ja vastaavan transponoidun homogenisen yhtälöryhmän " (p-r) "-ulotteisen vektoriavaruuden. Tärkeä erikoistapaus on "n=p", jolloin "A" on säännöllinen, sen determinantti on nollasta eroava ja ydin on banaaliratkaisu eli nolla-alkio.


title: Ydin (algebra)

text: Mikäli banaali ratkaisu ei ole ainoa homogeenisen yhtälön ratkaisu, tulee ortogonaalisuusehdon täyttyä, eli kaikki transponoidun homogeenisen yhtälön ratkaisuvektorit ovat kohtisuorassa toisiaan vastaan. Vektoreita sanotaankin lineaarisesti riippuviksi, mikäli ne voi lausua toistensa lineaarikombinaationa.


title: Ydin (algebra)

text: Lineaarimuunnosta muistuttaa affiini kuvaus, jossa lisätään vielä vektori "b: y=Ax+b". Affiini kuvaus kuvaa suorat suoriksi, tasot tasoiksi jne.


title: Ydin (algebra)

text: Ryhmän alkiot ovat liitännäisiä eli assosiatiivisia laskutoimituksen "τ" suhteen, kun "(xτy)τz=xτ(yτz)". Alkion neutraalialkiolle "e" pätee "x=xτe" ja käänteisalkiolle "y" pätee "xτy = yτx = e". Abelin ryhmälle pätee lisäksi vaihdannaisuus "xτy=yτx" eli kommutatiivisuus. Kun "f:E→E' " on kuvaus algebrallisten struktuurien "(E,τ)" ja "(E',τ')" välillä "s.e. f(xτy)=f(x)τ'f(y)", on se homomorfismi. Bijektiivinen homomorfismi on isomorfismi. Jos lisäksi "E=E"', se on automorfismi. Kun "f(xτy)=f(x)τf(y)" on kuvaus f ryhmähomomorfismi. Kun "e" on neutraalialkio "E":ssä ja "e’ E’":ssa, on "Ker f =f(e’)" ja "Im f = f E".


title: Ydin (algebra)

text: Vektorialkioiden välillä voidaan laskea summa ja tulo, se on siis näiden alkioiden suhteen rengas, jonka ykköselementti on identtinen kuvaus. Summan suhteen kuvaus on myös Abelin ryhmä. Kun kuvauksella on vektoriavaruuden ja renkaan struktuuri, se on algebra.


title: Ydin (algebra)

text: Renkaan elementeille voidaan määritellä potenssit. Jos sen arvo on nollavektori, on se nilpotentti. Vektoriavaruuden alkioille voidaan määritellä potenssilausekekehitelmiä, projektioita, ominaisarvoja ja -vektoreita sekä kantoja. Tärkeä tapaus ovat ortogonaaliset eli kohtisuorat kannat. Jos lisäksi kannan alkioille on määritetty normi (kuvaa pituutta), joka on 1 kaikille kannan alkioille, on kanta ortonormaali. Yksi tärkeä erikoistapaus ovat Fourier’n sarjat (funktio esitetään ortonormaalin kannan ja Fourier-kertoimien avulla).


title: Ydin (algebra)

text: Ytimen käsite voidaan liittää myös laajempiin tapauksiin, joissa neutraalialkiota ei ole tai integraalilaskentaan, jossa kahden muuttujan muodostama integraalin ydin määrittelee muunnoksen, kuten esimerkiksi Greenin funktio lämmönjohtumiselle. Tärkeä erikoistapaus on konvoluutio ja sen ydin, jossa integraalimuunnoksen ydin riippuu muuttujien differenssistä.


title: Ydin (algebra)

text: Todennäköisyysteoriassa ja tilastotieteessä ydin on stokastisen prosessin siirtymäfunktio. Sitä käytetään muun muassa signaalinkäsittelyssä. Ytimen avulla voidaan epälineaarinen operaattori muuntaa lineaariseksi. Diskreetti funktio (esimerkiksi mittaustulos) voidaan muuntaa konvoluution avulla sarjaksi. Funktioita voidaan käsitellä esittämällä ne kompleksilukusarjoina, jota käytetään funktioiden analyyttisyyttä tutkittaessa.


title: Le Moribond

text: "Le Moribond" on belgialaisen laulaja-lauluntekijän Jacques Brelin säveltämä ja sanoittama kappale, jonka hän levytti vuonna 1961. Se tunnetaan englanniksi nimellä "Seasons in the Sun" ja suomeksi "Päivät kuin unta".


title: Le Moribond

text: Tunnettuja englanninkielisiä levytyksiä ovat Kingston Trion 1960-luvulta ja Terry Jacksin 1970-luvun alusta. Englanninkieliset sanat on tehnyt Rod McKuen. Jacksin versio oli suuri hitti Britanniassa ja Yhdysvalloissa 1973-1974. Sen sanoitus poikkeaa yhden säkeistön osalta Kingston Trion versiosta.


title: Le Moribond

text: Laulu kertoo suomen- ja englanninkielisessä versiossa kuolemaisillaan olevasta miehestä, joka esittää hyvästit parhaalle ystävälleen, isälleen ja rakastetulleen. Alkuperäinen Brelin teksti on sarkastisempi ja synkempi, sillä siinä kertoja toteaa, ettei erityisemmin jää kaipaamaan yhtä ystäväänsä, jonka kanssa hänen vaimonsa petti häntä. Aviorikos mainitaan myös Kingston Trion englanninkielisessä versiossa, mutta Terry Jacksin menestyshitissä ei.


title: Le Moribond

text: Arto Sotavalta levytti 1974 suomenkielisen version, joka on sovitukseltaan ja sanoitukseltaan melko samankaltainen Jacksin version kanssa. Sanoituksen teki Sotavalta itse. Kappaleen ovat levyttäneet myös muun muassa Fredi, Eino Grön ja Tapio Heinonen. Myös Aki ja Turo ovat levyttäneet kappaleen suomeksi nimellä ”Jori 16 vuotta”. Se ilmestyi vuonna 1988 levyllä "Lievä kantrihuijaus".


title: Mussalon satama

text: Mussalon satama on Hamina-Kotkan satamaan kuuluva satama Kotkassa Mussalon saaressa. Sataman yhteydessä sijaitsee taustayhtiön toimistorakennus Merituuli.


title: Mussalon satama

text: Mussalon satamassa on kontti-, bulk- ja nesteterminaalit sekä laaja logistiikka-alue, johon kuuluvat Hanskinmaan, Palaslahden ja Kotolahden logistiikka-alueet. Satamaan johtaa Kotkan rata Norssalmen sillan kautta.


title: Mussalon satama

text: Toimistorakennus Merituulen matala osa valmistui vuonna 2000, jonka jälkeen sitä on laajennettu kahdella torniosalla, joiden nimet "Pohjoiskorkia" ja "Lounatkorkia" on otettu Suursaaren paikannimistöstä. Merituulessa toimii HaminaKotka Satama Oy:n toimiston lisäksi tulli sekä logistiikka-alan yrityksiä.


title: Idols (5. tuotantokausi)

text: Idolsin viides tuotantokausi esitettiin MTV3-kanavalla kevään 2011 aikana. Koelaulut käytiin marras-joulukuussa 2010 Kuopiossa, Rovaniemellä, Tampereella ja Helsingissä. Ohjelman esittäminen alkoi koelauluilla 3. helmikuuta ja päättyi 15. toukokuuta 2011, jolloin esitettiin voittajan erikoisjakso. Kauden voittajaksi selviytyi Martti Saarinen Hartwall-areenalla 8. toukokuuta 2011 käydyssä finaalissa.


title: Idols (5. tuotantokausi)

text: Aikaisemmat tuomarit Jone Nikula ja Nina Tapio saivat uuden kollegan, Sami Pitkämön. Edellisellä kaudella tuomarina debytoinut Patric Sarin ei jatkanut tuomarina. Koelauluissa nähtiin vierailevia tuomareita. Myös finaaleissa nähtiin tällä kaudella vierailevia tuomareita, muun muassa Katri Helena ja Antti Tuisku. Sen sijaan teatteriviikonloppuna ja semifinaaleissa ei nähty vierailevia tuomareita.


title: Idols (5. tuotantokausi)

text:
Kauden juonsivat Heikki Paasonen ja Niina Backman. Tämä kausi oli ensimmäinen, jonka naisjuontajana ei ollut Ellen Jokikunnas, tosin Jokikunnas juonsi "Idols tekee hyvää" -hyväntekeväisyyskonsertin. Janne Kataja juonsi "Idols Extran" korvaavaa "Idols Studio" -ohjelmaa.
Tällä kaudella järjestettiin ensimmäistä kertaa "Idols tekee hyvää" -hyväntekeväisyyskonsertti, joka perustuu Yhdysvalloissa "American Idolin" yhteydessä kolme kertaa järjestettyyn "Idol Gives Back" -konserttiin. Konsertin tarkoituksena oli kerätä varoja Kirkon Ulkomaanavulle. Konsertti järjestettiin pääsiäispäivänä 24. huhtikuuta 2011. Konsertin juontajina toimivat "Idolsin" alkuperäinen juontajakaksikko Heikki Paasonen ja Ellen Jokikunnas, esiintyjinä nähtiin muun muassa Idols 2011 -semifinalistit, kaikki aikaisemmat "Idols"-voittajat sekä muita koti- ja ulkomaalaisia artisteja ja yhtyeitä.


title: Idols (5. tuotantokausi)

text: Koelauluihin saapui yhteensä noin 2 100 laulajaa, mikä on hieman edelliskautta vähemmän. Jatkoon pääsi yhteensä 79 laulajaa.


title: Idols (5. tuotantokausi)

text: Teatteriviikonloppuun selvisi yhteensä 79 kilpailijaa. Teatteriviikonloppu kesti tänä vuonna kolme päivää, ja jokaisena päivänä oli kaksi tehtävää.


title: Idols (5. tuotantokausi)

text: Teatteriviikonloppu alkoi rivilaululla, jossa jokainen kilpailija lauloi pienen pätkän valitsemaansa laulua. Kilpailijat saivat tietää heti laulun jälkeen, pääsevätkö he jatkoon vai eivät. Tästä vaiheesta eteenpäin pääsi vain 46 kilpailijaa.


title: Idols (5. tuotantokausi)

text: Seuraavassa vaiheessa kilpailijat kokosivat kolmen hengen ryhmiä ja esittivät tuomaristolle valitsemansa kappaleen annetuista vaihtoehdoista. Tästä vaiheesta jatkoon selvinneet kerrottiin vasta seuraavassa jaksossa, joka esitettiin 27. helmikuuta.


title: Idols (5. tuotantokausi)

text: Ensimmäisen vaiheen 46 jatkoon päässyttä kilpailijaa kutsuttiin saliin 12 hengen ryhmissä. Nämä 12 henkilöä jaettiin kolmeen eri ryhmään: jatkoon, ei jatkoon ja ehkä. Ehkäryhmäläiset lauloivat ryhmissä valitsemansa kappaleen ja tuomari Sami Pitkämö päätti, ketkä viisi pääsevät jatkamaan eteenpäin. Pudotuksen jälkeen kilpailijoita oli enää 30. Viimeinen pudotus tapahtui aivan ohjelman lopussa, jossa tiputettiin 10 kilpailijaa. 20 kilpailijaa jatkoi kolmanteen ja viimeiseen vaiheeseen.


title: Idols (5. tuotantokausi)

text: Kilpailijat lauloivat pianon säestyksellä, yleisön edessä. Teatteriviikonlopun viimeisestä vaiheesta jatkoon pääsi 12 kilpailijaa. Jatkoonpäässeiden joukossa oli myös Lassi Valtonen, mutta hän päätti luovuttaa, koska halusi jatkaa musiikin tekemistä yhtyeensä kanssa. Tuomarit valitsivat myöhemmin semifinaaliin Valtosen tilalle Vilikasper Kanthin.


title: Idols (5. tuotantokausi)

text:
Semifinalistit valittiin teatteriviikonlopun viimeisessä osassa. Tänä vuonna valittiin vain 12 semifinalistiä, kuusi naista ja kuusi miestä
Ensimmäinen semifinaali näytettiin televisiossa suorana 6. maaliskuuta. Paikkana oli Peacock-teatteri. Katsojat saivat äänestää omaa suosikkiaan soittamalla tai lähettämällä tekstiviestin.
Toinen semifinaali näytettiin suorana Peacockista 10. maaliskuuta. Kuusi miestä esiintyi ja viisi pääsi jatkoon.
Kolmas semifinaali näytettiin suorana Peacockista 13. maaliskuuta. Viisi naista esiintyi ja neljä jatkoi eteenpäin. Vieraileva artisti oli Hanna Pakarinen.
Neljäs semifinaali näytettiin suorana Peacock-teatterista 17. maaliskuuta. Jäljellä olevat viisi miestä esiintyivät.
Viides semifinaali näytettiin suorana Peacockista 20. maaliskuuta. Kahdeksan jäljelle jäänyttä kilpailijaa esiintyivät.
Kuudes ja viimeinen semifinaali näytettiin suorana Peacockista 24. maaliskuuta. Tässä jaksossa selvisi edellisen semifinaalin tulokset. Neljä vähiten ääniä saanutta kilpailijaa esiintyivät.


title: Idols (5. tuotantokausi)

text:
Finaalit alkoivat MTV3:lla 3. huhtikuuta. Ensimmäisessä finaalissa esiintyivät kaikki kuusi finalistia, joista yksi putosi.
Voittaja Martti Saarisen suomenkielinen debyyttialbumi ei ollut myyntimenestys. Muidenkaan finalistien musiikkiura ei ole toistaiseksi tuonut kaupallista menestystä. Ali Elkharam on työskennellyt toimittajana Radio Mikkelissä eikä ole vielä levyttänyt. Hennariikka Syvänne on keikkaillut yhtyeensä kanssa, mutta ei ole levyttänyt. Ilpo Kaikkosen esikoisalbumi "Vol. 1" ilmestyi marraskuussa 2012 muttei noussut listoille. Stina Girsin albumi "Sydän edellä" ilmestyi marraskuussa 2011. Keikkailun lisäksi hän on työskennellyt kukkakauppiaana. Lotta Sandholmin esikoissingle ”Start Again” ilmestyi keväällä 2013.


title: Bianca Lawson

text: Bianca Jasmine Lawson (s. 20. maaliskuuta 1979) on yhdysvaltalainen näyttelijä.


title: Bianca Lawson

text: Lawson aloitti näyttelemisen yhdeksänvuotiaana. Hän on näytellyt muun muassa Barbien ja Revlonin televisiomainoksissa sekä useissa televisiosarjoissa. "Buffy, vampyyrintappajassa" hän esitti Kendra Youngia.


title: Bianca Lawson

text: Lawson on esiintynyt myös The WB:n saippuasarjassa "Dawson’s Creek", jossa hän esitti Nikki Greeniä, high schoolin uuden rehtorin tytärtä. Muita Lawsonin televisio- ja elokuvatöitä ovat muun muassa "", "Save the Last Dance", "Rakkauden pelisäännöt" ja "Sister, Sister".


title: Bianca Lawson

text: Joulukuussa 2009 Lawson valittiin Maya St. Germainin osaan televisiosarjassa "Valehtelevat viettelijät", joka perustuu samannimiseen Sara Shepardin kirjasarjaan. Vuonna 2009 Lawson näytteli noitaa Emily Bennettiä nuorten kauhu-/fantasiasarjassa "Vampyyripäiväkirjat". Lawson vieraili sarjassa muutaman jakson ajan. Vuonna 2013 Lawson aloitti "Teen Wolf" -sarjassa näyttelemisen. Hänet valittiin Marin Morellin rooliin. Morell on koulun opinto-ohjaaja.


title: Bianca Lawson

text: Lawson syntyi Los Angelesissa Kaliforniassa Denise (o.s. Gordy) ja näyttelijä Richard Lawsonille. Lawson opiskeli Stella Adker Studio of Acting -akatemiassa ja valmistui Marymount College Preparatory Schoolista. Hän on myös opiskellut elokuvaa ja psykologiaa Etelä-Kalifornian yliopistossa.. Lawson ja laulaja Beyoncé ovat sisaruspuolia vanhempien avioliiton kautta.


title: Luettelo Liettuan puolueista

text:
Tämä on luettelo Liettuan entisistä ja nykyisistä puolueista. Liettuassa on käytössä monipuoluejärjestelmä. Yksi puolue ei voi johtaa yksin hallitusta, vaan puolueiden on muodostettava hallituskoalitioita.
Puolueet, joilla on vuoden 2008 parlamenttivaalien kautta kansanedustajia Liettuan parlamentissa Seimasissa.


title: Luettelo Liettuan puolueista

text: Rekisteröidyt puolueet, joilla ei ole edustajia Seimasissa


title: Remixed

text: Remixed on Alicia Keysin vuonna 2008 Japanissa julkaistu remix-EP.


title: Mustahuulikobra

text: Mustahuulikobra eli metsäkobra ("Naja melanoleuca") on Saharan eteläpuolisessa Afrikassa elävä hyvin myrkyllinen kobralaji. Mustahuulikobra kasvaa noin 2 metriä pitkäksi ja voi painaa jopa 6 kiloa. Mustahuulikobra ei pysty sylkemään myrkkyä.


title: Mustahuulikobra

text: Vuonna 2018 julkaistun tutkimuksen mukaan mustahuulikobra on todellisuudessa viiden eri lajin kompleksi. Lajit "Naja melanoleuca", "Naja guineensis", "Naja savannula" ja "Naja subfulva" elävät Afrikan mantereella ja niiden levinneisyydet menevät osittain päällekkäin. Lisäksi São Tomén saarella Guineanlahdella elää laji "Naja peroescobari", jota aiemmin pidettiin saarelle istutettuna tavallisena mustahuulikobrana.


title: Mustahuulikobra

text: Mustahuulikobralla on melko suuri pää, jonka sivuilla on mustia ja valkoisia kuvioita. Käärmeen väri vaihtelee maantieteellisestä sijainnistaan riippuen mustan, ruskean ja mustanruskean välillä. Länsi-Afrikan savanneilla tavattava mustan ja keltaisen juovikas muunnos on lajia "Naja savannula". Leuka, kaula ja vatsa ovat kermanväriset, valkoiset tai keltaiset.


title: Mustahuulikobra

text: Mustahuulikobran lajikompleksiin kuuluvat suurimmat kobralajit. Ne ovat keskimäärin 1,4–2,2 metriä pitkiä, eikä sukupuolten välillä ole kokoeroa. Suurin mitattu varsinainen mustahuulikobra oli 2,67 metriä pitkä, ja "Naja peroescobarin" uskotaan voivan kasvaa vielä pidemmäksi.


title: Mustahuulikobra

text: Mustahuulikobran myrkky on erittäin voimakasta, ja sitä on pidetty neljänneksi myrkyllisimpänä kobralajina. Myrkkyrauhaset ovat niin suuret, että yhdessä puraisussa on jopa 150 ml myrkkyä. Näin suuri myrkkyannos riittäisi tappamaan viidestä kahdeksaan ihmistä tai noin tuhat rottaa. Myrkky koostuu lähinnä kardiotokoksiinista, entsymaattisista proteiineista ja eri entsyymeistä.


title: Mustahuulikobra

text: Mustahuulikobra elää muun muassa Etelä-Afrikassa, Swazimaassa, Mosambikissa, Tansaniassa, Zimbabwessa ja Keniassa sekä muualla Saharan eteläpuolella.


title: Thurstoninsaari

text: Thurstoninsaari () on Eteläisessä jäämeressä sijaitseva asumaton ja jään peittämä saari, jonka Peacock Sound erottaa Ellsworthinmaan luoteisosasta. Saari on noin 215 kilometriä pitkä ja 90 kilometriä leveä. Thurstoninsaaren pinta-ala on arviolta 15 700 neliökilometriä, mikä tekee siitä Antarktiksen kolmanneksi suurimman saaren Aleksanterinsaaren ja Berknerinsaaren jälkeen.


title: Thurstoninsaari

text: Saaren huomasi amerikkalainen lentäjä ja naparetkeilyn pioneeri Richard E. Byrd lennollaan alueen yli 27. helmikuuta 1940. Thurstoninsaari merkittiin niemimaaksi, ja tunnistettiin saareksi vasta vuonna 1960.


title: Dithmarschen

text: Dithmarschen () on piirikunta Schleswig-Holsteinin osavaltiossa Saksassa.


title: Dithmarschen

text: Dithmarschen jakautuu kuuteen paikkakuntaan (). Piirikunnassa on viisi kaupunkia ja 111 kuntaa. Dithmarschen rajautuu lännessä Pohjanmereen, etelässä Elbe-jokeen, pohjoisessa Eider-jokeen, ja idässä Kielin kanavaan. Schleswig-Holsteinin osavaltion läpi kulkevan Kielin kanavan varrella sijaitseva Dithmarschen on taloudellisesti köyhempi kuin monet muut alueen piirikunnat.


title: Dithmarschen

text: Dithmarschen tunnettiin 1100–1500-luvuilla ylpeänä talonpoikaistasavaltana, joka läänityksistä huolimatta uhmasi sekä tanskalaisen aateliston että hansan valtaa. Myöhemmin se jäi köyhäksi alamaaksi, johon ei rakennettu suuria kartanoita tai linnoja. Dithmarschen joutui kuitenkin 1500-luvun puolivälissä jaetuksi Tanskan kuninkaan ja Holsteinin herttuoiden kesken. 1860-luvulla se liitettiin Preussiin, ja sen kaudella kannaksen poikki rakennettiin Kielin kanava.


title: Dithmarschen

text: Paikallinen talonpoika löysi 1850-luvulla kaivoa kaivaessaan öljynsekaisen hiekkakerroksen. Vähitellen sitä alettiin porata ja jalostaa siitä öljyä. Tätä varten perustettiin yhtiö "Deutsche Erdoel-Actiengesellschaft" (DEA), joka tänään kuuluu energiajätti RWE:lle.


title: Dithmarschen

text: Paikkakuntien ulkopuolella olevat kaupungit:


title: Dithmarschen

text: Paikkakunnat ja kunnat:


title: Alkeismatriisi

text: Matematiikassa alkeismatriisi on yksinkertainen matriisi, joka saadaan yksikkömatriisista yhdellä alkeisrivitoimituksella - jokainen alkeisrivitoimitus pystytäänkin ilmoittamaan jonkin alkeismatriisin avulla. Alkeismatriisien ominaisuuksien ansiosta pystytään käsittelemään säännöllisiä matriiseja.


title: Alkeismatriisi

text:
m×m -matriisi "E" on alkeismatriisi, jos se saadaan yksikkömatriisista "I" yhdellä alkeisrivitoimituksella "K", jossa "K" on I, II tai III. Alkeismatriisin "E" sanotaan tällöin olevan tyyppiä "K".jossa yksikkömatriisin 2. ja 3. rivi on vaihdettu keskenään.
jossa yksikkömatriisin 3. rivi on kerrottu vakiolla 3.
jossa yksikkömatriisin 3. riviä on kerrottu luvulla 4 ja lisätty se sitten 1. riviin.


title: Alkeismatriisi

text: 1. Oletetaan, että alkeismatriisi "E" on tyyppiä K. Kun tällä alkeismatriisilla kerrotaan jokin matriisi "A" on tulos sama kuin, jos "A":lle tehtäisiin rivitoimitus "K". (K = I, II tai III)


title: Alkeismatriisi

text:
Suoritetaan matriisille
rivitoimitus I alkeismatriisin E avulla. A:n 1. ja 2. rivi vaihdetaan siis seuraavasti:
Myös rivitoimitukset II ja III voitaisi esittää alkeismatriisien avulla.


title: Alkeismatriisi

text: 2. Jos äärellisellä määrällä alkeismatriiseja kerrotaan jotakin matriisia "B" ja saadaan tuloksi matriisi "A", matriisit "A" ja "B" ovat riviekvivalentteja.


title: Alkeismatriisi

text: 3. Alkeismatriisi "E" on säännöllinen ja sen käänteismatriisi "E" on samaa tyyppiä "K" kuin "E".


title: Alkeismatriisi

text: Alkeismatriisien ominaisuuksia hyödynnetään, kun todistetaan matriisien säännöllisyysehtoa.


title: Alkeismatriisi

text: Matriisi "A" on säännöllinen, jos ja vain jos "A" ja sitä vastaava yksikkömatriisi ovat riviekvivalentteja.


title: Sami Hedberg

text: Sami Henrik Hedberg (s. 13. maaliskuuta  1981 Helsinki) on suomalainen stand up -koomikko ja näyttelijä. Hedberg tuli tunnetuksi voitettuaan Subtv:n "Get up, stand up" -kilpailun vuonna 2005.


title: Sami Hedberg

text: Sami Hedberg on esiintynyt useissa televisio-ohjelmissa, muun muassa Talent Suomi ja Suomen Konttori -tv-sarjoissa ja toiminut ääninäyttelijänä piirroselokuvissa. Hän on ollut The Voicen aamushow’n juontajana sekä vetänyt omaa radioshow’ta SpinFM:llä. Vuonna 2013 hän esiintyi Hartwall-areenalla ”Sami Hedberg Alive” -show’ssa. Hän näytteli keväällä 2015 ensi-illan saaneessa "Luokkakokous"-elokuvassa. Hedberg saavutti 365 stand up -kiertueellaan Guinness World Recordsin maailmanennätyksen ”eniten livekeikkoja vuodessa” vuoden 2015 aikana.


title: Sami Hedberg

text: Hedbergillä on oma yritys Hedberg Entertainment Oy, joka on perustettu vuonna 2005.


title: Sami Hedberg

text: Sami Hedberg on mukana hyväntekeväisyydessä, hän toimii mm. Suomen World Visionin lähettiläänä. Hedberg järjestää stand up -klubillaan niin hyväntekeväisyysiltoja, kuin viittomakielelle tulkattuja iltoja. Sami Hedberg on myös Helsinki Comedy festivalin toiminnanjohtaja sekä helsinkiläisen koripallojoukkueen Helsinki Seagullsin osaomistaja.


title: Sami Hedberg

text: Hedberg oli naimisissa Ilona Hedbergin kanssa vuodesta 2013 vuoteen 2018. Hedberg on näyttelijäsisarusten Minka ja Iina Kuustosen serkku, heidän isänsä Mikko Kuustonen on Sami Hedbergin eno. Sami Hedberg valittiin vuoden 2015 positiivisimmaksi helsinkiläiseksi.


title: Sami Hedberg

text: Hedberg Entertainmet Oy on 2005 vuonna perustettu helsinkiläinen tapahtumatuotantoyritys, jonka päätoimiala on stand up -komiikka. Hedberg Entertainment Oy tuottaa Samin soolojen lisäksi mm. Sam’s Comedy Club -aputoiminimellä  stand up -klubeja, -kiertueita ja -festivaaleja ympäri Suomea. Niiden lisäksi yritys järjestää kesäisin ”Pullukka Run” -juoksutapahtumaa, pyörittää Hupikonna-nettikauppaa ja harjoittaa vuokraustoimintaa.


title: Sami Hedberg

text: Hedberg toimii solistina Comedians-yhtyeessä, jonka kaikki jäsenet ovat stand up -koomikoita. Hedbergin lisäksi bändissä ovat Niko Kivelä (rummut), Jacke Björklund (kitara) sekä Mika Eirtovaara (basso). Kvartetti soittaa muiden artistien musiikkia.


title: Sami Hedberg

text: Vuonna 2016 Hedberg osallistui "Elastinen feat." -ohjelmaan, jossa he tekivät yhdessä biisin ”Täytyy jaksaa”. Kappale nousi latauslistan sekä singlelistan ykköseksi. Youtubessa kappaleen musiikkivideota on katseltu yli 2,7 miljoonaa kertaa (11/16).


title: Sami Hedberg

text: Hedbergillä on käytössään useita sosiaalisen median kanavia. Oman henkilökohtaisen facebook -tilin lisäksi hänellä on facebookissa käytössä Sami Hedberg official sivut, joita seuraa noin 130 000 ihmistä (11/16) . Instagramissa Hedbergillä on noin. 213 000 seuraajaa (11/16). Näiden sosiaalisten kanavien lisäksi Hedberg löytyy twitteristä 112 000 ihmisen seuraamana (11/16). YouTubessa Hedbergiltä on oma kanava Hedberg Comedy, jolla on reilut 23 000 tilaajaa (11/16).


title: Sami Hedberg

text:
Hedberg tekee yhteistyötä eri tahojen kanssa. Hedberg toimii World Visionin lähettiläänä. Hänellä on kummilapsi World Vision kautta Ugandassa, Busian kylässä. Vuonna 2015 Hedberg lahjoitti Helsingissä pidetyn Sami Hedberg 365 for World Vision –keikan tuoton Ugandan nuorisotalon rakentamiseen.
Hyväntekeväisyyskonsepti Stand Up And Live on Hedbergin käsialaa. Sen tarkoitus on kerätä varoja hyväntekeväisyyteen huumorin voimin. Yhteistyö Suomen World Visionin kanssa on osa konseptia.


title: Sami Hedberg

text: Hedberg on myös ollut mukana nenäpäiväkampanjoissa sekä yhdessä Un Womenin kanssa puolustamassa naisten oikeuksia mm. järjestämällä Sam’s Comedy Clubilla Stand up for Women’s right –hyväntekeväisyysiltoja. Stand up for women’s right –illan tuotot menevät Suomen Un women –järjestölle. Järjestön tavoitteena on saavuttaa maailma, jossa kaikilla on yhtäläiset oikeudet ja mahdollisuudet.


title: Sami Hedberg

text: Vaateketju Jack & Jones teki Hedbergin kanssa yhteistyötä vuonna 2015. Yhteistyöstä syntyi humoristiset fanipaidat jääkiekon maailmanmestaruuskisoihin.


title: Sami Hedberg

text: Vuonna 2016 Hedberg teki kantasolukampanjan yhteistyössä Veripalvelun kanssa.


title: Aviakon Tsitotrans

text: Aviakon Tsitotrans on venäläinen lentoyhtiö, joka lentää rahti- ja tilauslentoja seitsemän koneen laivastollaan. Yhtiö perustettiin vuonna 1995 ja sen solmukohtana toimii Koltsovon kansainvälinen lentoasema Jekaterinburgissa.


title: Aviakon Tsitotrans

text: Marraskuussa 2010 Aviakon Tsitotransin laivaston keski-ikä oli 18,2 vuotta.


title: Biosidi

text: Biosidi on aine, jolla torjutaan tai tuhotaan vahingollisia eliöitä. Biosidin toiminta voi olla biologista tai kemiallista. Biosidivalmisteita käytetään ihmisten, eläinten, materiaalien tai esineiden suojaamiseen haitallisilta eliöiltä. Biosidejä ovat mm. pestisidit kuten insektisidit, bakterisidit ja fungisidit. Suomessa saa myydä ja käyttää vain sellaisia biosidivalmisteita, jotka täyttävät biosidiasetuksen vaatimukset.


title: Biosidi

text: Koska biosidit ovat tarkoitettu tappamaan eläviä organismeja, liittyy niihin monenlaisia terveys ja ympäristöriskejä. Osa valmisteista on erittäin haitallisia ihmisten terveydelle ja ympäristölle, jonka takia on tärkeää noudattaa valmisteiden käyttöohjeita ja käyttää niissä mainittuja suojavarusteita. Käyttämättömät valmisteet ja pakkaukset tulee hävittää vaarallisena jätteenä, ellei valmisteessa toisin mainita.


title: Biosidi

text: Valmisteiden käytöstä voi aiheutua suurta haittaa ympäristölle. Orgaanisia tinayhdisteitä, kuten tributyylitinaa (CHSn) käytettiin antifouling- eli kiinnittymisenestovalmisteissa estämään kasvillisuuden ja pieneliöiden kiinnittymistä veneiden ja laivojen pohjaan vuoteen 2003 asti, jolloin sen käyttö kiellettiin laivoissa. Veneissä orgaanisten tinayhdisteiden kyttö kiellettiin jo vuonna 1991. Tributyylitinalla on osoitettu olevan pitkäaikaisia haittavaikutuksia merten ekosysteemeihin ja edelleen jäämiä voidaan havaita merten sedimenteistä etenkin satamien ja telakoiden läheisyydestä. Myös nykyisin antifoulingvalmisteissa käytettävällä kuparilla on selkeitä haittavaikutuksia ympäristössä. On havaittu, että satamissa merieliöstön kuolleisuus on korkeampaa ja lisääntyminen heikompaa, kuin satamien ulkopuolella. Merkittävimmäksi tekijäksi on epäilty antifoulingvalmisteiden sisältämää kuparia ja sinkkiä.


title: Biosidi

text: Biosideja ovat muun muassa ihon, pintojen ja juomaveden desinfiointiaineet, tuholaistorjunta-aineet, kuten jyrsijämyrkyt ja hyönteismyrkyt ja puunsuoja-aineet, sekä veneenpohjamaalit. Biosidivalmisteet jaetaan neljään pääryhmään: 1. desinfiointiaineet, 2. säilytysaineet, 3. tuholaistorjunta-aineet ja 4. muut biosidivalmisteet. Lisäksi biosidivalmisteet jaetaan tarkemman käyttötarkoituksensa mukaan  22 valmisteryhmään: Kasvinsuojeluaineet, lääkevalmisteet, kosmetiikka ja elintarvikkeet tai niiden lisäaineet eivät ole biosideja.


title: Biosidi

text: Pääryhmä 1: DesinfiointiaineetPääryhmä 2: SäilytysaineetPääryhmä 3: TuholaistorjuntaPääryhmä 4: Muut biosidivalmisteetBiosidivalmisteiden vaatimuksista ja hyväksymismenettelyistä säädetään biosidiasetuksella . Asetuksen tavoitteena on parantaa biosidivalmistemarkkinoiden toimintaa EU:ssa ja varmistaa ihmisten terveyden ja ympäristön suojelu. Suomessa biosidiasetusta täydentävät säädökset sisältyvät kemikaalilainsäädäntöön. Kemikaalilaissa on säädeetty joidenkin biosidivalmisteryhmien kansallisesta lupamenettelystä biosidiasetuksen siirtymäaikana, määrätietojen keräämisestä, tuholaistorjunnan ammattipätevyyden osoittamisesta sekä kemikaalitietojen toimittamisesta. Suomessa toimivaltaisena viranomaisena biosidiasetuksen toimeenpanotehtävissä toimii Turvallisuus- ja kemikaalivirasto (Tukes).


title: Biosidi

text: Biosidivalmisteissa voi käyttää vain hyväksyttyjä tehoaineita tai tehoaineita, jotka ovat mukana EU:n riskinarviointiohjelmassa.  Tehoaineet hyväksytään EU-tasolla ja lupa on voimassa yleensä 10 vuotta, jonka jälkeen tehoaineelle on haettava uutta lupaa. Tehoainetta ei hyväksytä, jos se luokitellaan syöpää aiheuttavaksi, sukusolujen perimää vaurioittavaksi tai lisääntymiselle vaaralliseksi aineeksi . Myöskään kemikaaleja, jotka häiritsevät hormonitoimintaa tai sellaisia aineita, joihin liittyy suuria ympäristöriskejä, ei voida hyväksyä.


title: Biosidi

text: Tehoaine voidaan kuitenkin hyväksyä vaikka edellä mainitut kriteerit täyttyisivätkin, mikäli voidaan katsoa, että tehoaine on välttämätön ihmisten terveydelle, eläinten terveydelle tai ympäristölle aiheutuvan vakavan vaaran estämiseksi tai hallitsemiseksi. Esimerkiksi jyrsijämyrkyissä käytettävät antiguagulantit on luokiteltu lisääntymiselle vaarallisiksi aineiksi. Koska tehoaineille ei ole tarjolla korvaavia aineita ja jyrsijöiden torjunta on katsottu yhteiskunnan kannalta tärkeäksi, on tehoaineet poikeuksellisesti hyväksytty. Suurista haitoista johtue lisääntymisvaaralliseksi luokiteltuja valmisteita ei kuitenkaan ole hyväksytty kuluttajakäyttöön.


title: Escort

text: Escort tarkoittaa muun muassa seuraavia asioita:


title: Esk

text: Esk voi tarkoittaa seuraavia asioita:


title: Keijutikka

text: Keijutikka ("Picoides pubescens") on pohjoisamerikkalainen tikka. Sen laaja esiintymisalue ulottuu pohjoisessa Alaskan keskiosista Kanadaan ja pääosaan Yhdysvaltoja Teksasin ja Floridaan asti. Lajista tunnetaan 6 alalajia. Carl von Linné kuvaili lajin holotyypin Etelä-Carolinasta vuonna 1766.


title: Luscombe 8

text: Luscombe 8 oli yhdysvaltalainen yleisilmailulentokone, jonka ensilento tehtiin 17. joulukuuta 1937.


title: Luscombe 8

text: Luscombe Aircraft Corporation perustettiin New Jerseyssä vuonna 1937, ja sen ensimmäinen ja kuuluisin lentokone oli Luscombe 50 (Model 8), jonka suunnittelivat Donald A. Luscombe, Jim Rising, Ed Terrence ja Fred Knack. Se oli sekarakenteinen. Lamasta nousevassa Yhdysvalloissa koneen myynti oli hyvä sen "halvan" hinnan vuoksi. Yhtiön omistuksesta alettiin kamppailla heti yhtiön tuloksen parannettua ja D. Luscombe joutui jättämään luomansa yhtiön. Alumiini oli varattu sotiteollisuudelle, mutta koska koneita myytiin Civilian Pilot Training Programille, Luscombe pystyi jatkamaan tuotantoa toisen maailmansodan aikana. Sodan aikana tehdas siirrettiin Texasiin.


title: Luscombe 8

text: Koska yhtiö oli joutunut itävaltalaissukuisen Leopold Klotzin haltuun, Yhdysvaltain hallinto pystyi palauttamaan yhtiön takaisin Luscombelle. Vuonna 1944 palautus todettiin kuitenkin laittomaksi.


title: Luscombe 8

text: Vuonna 1946 siipi suunniteltiin uudestaan. Tästä tuli Model 10, joka ei mennyt tuotantoon. Model 8:aa päivitettiin lukuisia kertoja, veeksi vuonna 1948. Tehdas suljettiin vuonna 1950. Sen toimintaa jatkettiin 1958-61 vaire Aircraft and Uranium Corp -yrityksessä.


title: Exeter (täsmennyssivu)

text: Exeter tarkoittaa muun muassa seuraavia:


title: Exmouth

text: Exmouth voi tarkoittaa:


title: Express

text: Express tarkoittaa muun muassa seuraavia:


title: Mills

text: Mills on muun muassa seuraavien henkilöiden sukunimi:


title: Eddie Machen

text: Eddie Machen (15. kesäkuuta 1932 - 8. elokuuta 1972) oli yhdysvaltalainen raskaansarjan nyrkkeilijä, jota pidettiin yhtenä maailman parhaimmista sen hetken kamppailijoista 1950-luvun lopulla.


title: Eddie Machen

text: Machenia pidettiin 1950-luvulla yhtenä painoluokkansa lahjakkaimmista nyrkkeilijöistä. Vuonna 1958 hänet oli merkitty maailmanmestari Floyd Pattersonin ensimmäiseksi haastajaksi, mutta hän menetti mahdollisuutensa mestaruusotteluun hävittyään Ingemar Johanssonille Ruotsissa käydyssä ottelussa tyrmäyksellä ensimmäisessä erässä. Johansson voitti myöhemmin Pattersonin ja nousi maailmanmestariksi. Tappion jälkeen Machen ajautui taloudellisiin vaikeuksiin ja alkoi kärsiä masennuksesta. Hän kuitenkin onnistui hyvillä otteluillaan kohoamaan uudelleen maailmanmestari Sonny Listonin ykköshaastajaksi. Tässä vaiheessa hänen hermonsa kuitenkin pettivät, kun joulukuussa 1962 poliisi löysi Machenin autostaan haulikko käsissään puhumassa sekavia itsemurhasta. Hänet toimitettiin Napan sairaalaan, jossa hän menetti hermonsa ja tyrmäsi kaksi hoitajaa. Hänellä todettiin skitsofrenia, joka katkaisi Machenin uran, kun hänet 30-vuotiaana kirjattiin mielisairaalaan.


title: Eddie Machen

text: Parannuttuaan Machen palasi vielä nyrkkeilykehään ja pääsi vihdoin ottelemaan maailmanmestaruudesta vuonna 1966 WBA-liiton mestaria Ernie Terrellia vastaan. Ottelu päättyi Machenin tappioon, minkä jälkeen hän siirtyi työskentelemään satamatyöläiseksi kotikaupungissaan San Franciscossa.


title: Eddie Machen

text: Eddie Machen kuoli 40-vuotiaana vuonna 1972 pudottuaan parvekkeeltaan.


title: Jere Pulli

text: Jere Pulli (s. 17. kesäkuuta 1991 Lappeenranta) on suomalainen jääkiekkopuolustaja, joka pelaa Slovakian Extraligan MHC Martinissa. Hän on pelityyliltään fyysinen peruspuolustaja.


title: Jere Pulli

text: Pulli on Saimaan Pallon kasvatti. Hän oli kaudella 2006–2007 seuran C-nuorten tehokkain puolustaja sekä C-nuorten SM-sarjan runkosarjassa tehoilla 6+8=14 että SM-karsinnoissa tehoilla 6+9=15. Kaudella 2009–2010 Pulli toimi SaiPan A-nuorten kapteenina. Hän voitti 134 minuutillaan koko A-nuorten SM-liigan jäähypörssin. Pulli jakoi myös SaiPan sisäisen tehotilaston voiton Tomi Leivon kanssa lukemalla +5.


title: Jere Pulli

text: Huhtikuussa 2010 Pulli teki SaiPan kanssa nelivuotisen SM-liigasopimuksen. Hän teki liigadebyyttinsä 2. marraskuuta 2010 Espoo Bluesia vastaan. Pulli merkittiin Per Savilahti-Naganderin viereen kakkospakkipariin. Hän sai jääaikaa 16.07 minuuttia ja yhden kahden minuutin jäähyn. Ensimmäisen liigamaalinsa Pulli teki 1. helmikuuta 2011 vieraissa Helsingin IFK:ta vastaan. Osuma jäi 4–1-tappioon päättyneessä ottelussa SaiPan ainoaksi. Yhteensä hän pelasi kauden 2010–2011 aikana 19 runkosarjaottelua tehden kaksi maalia. Pulli pelasi kauden aikana myös kolme Mestis-ottelua alle 20-vuotiaiden maajoukkueessa.


title: Jere Pulli

text: Lokakuussa 2011 Pulli joutui useiksi viikoiksi sivuun ns. urheilijan tyrän takia ja pelasi kauden 2011–2012 aikana vain 16 SM-liigaottelua tehden yhden syöttöpisteen. Hän kävi myös neljän ottelun verran lainalle Mestis-joukkue Mikkelin Jukureissa. Kaudella 2012–2013 Pulli sai tililleen 36 runkosarjaottelua tehden niissä tehot 4+6=10, mutta hänen roolinsa jäi kuitenkin pieneksi, eikä mahtunut kokoonpanoon kevään 2013 pudotuspeleissä. SaiPa jätti lopulta hänen optionsa käyttämättä.


title: Jere Pulli

text: Kaudeksi 2013–2014 Pulli siirtyi 1+1-vuotisella sopimuksella Turun Palloseuran riveihin. Häneltä odotettiin läpimurtoa SM-liigaan, mutta Pullin kausi oli kuitenkin täynnä merkkausvirheitä osaksi hänen liiallisen taklausinnokkuutensa vuoksi. Pullin sopimuksessa ollutta optiota ei lopulta käytetty. Lokakuussa 2015 hän teki loppukauden 2014–2015 kattaneen sopimuksen Venäjän toiseksi korkeimmalla sarjatasolla VHL:ssä pelaavan kazakstanilaisjoukkue HK Kaztsink-Torpedon kanssa oltuaan alkukauden ilman sopimusta.


title: Jere Pulli

text: Pulli siirtyi kauden 2015–2016 alussa try-outille Mestis-joukkue KeuPa HT:hen. Hän pelasi alkukaudella vain seitsemän ottelua, kunnes Pulli siirtyi tammikuussa 2016 loppukauden sopimuksella Tanskan Metal Ligaenin Rødovre Mighty Bullsiin. Kaudeksi 2016–2017 hän siirtyi Slovakian Extraligan MHC Martiniin.


title: Jere Pulli

text: Pulli on pelannut neljä nuorten maaottelua.


title: Matthews (yhtye)

text: Matthews oli suomalainen rock-yhtye, joka teki uransa Tampereella. Se toimi vaihtelevasti vuosina 1967-1974 ja sen vaiheet nivoutuvat yhteen Alwari Tuohitorvi -kokoonpanon kanssa. Matthews-yhtyeessä olleista muusikoista tunnetuimpia lienevät laulaja Rauli Koivisto, kitaristit Seppo Alajoki ja Matti Järvinen sekä rumpalit Kaj "Dry" Martin, Seppo Tammilehto ja Ippe Kätkä. Yhtye perustettiin alun perin Kangasalla, mutta siirtyi Tampereelle.


title: Matthews (yhtye)

text:
Yhtyeen 1960-luvun kokoonpanoon kuuluivat laulaja Rauli "Rale" Koivisto, kitaristi Seppo Alajoki, basisti Markku Lindfors ja Kaj "Dry" Martin. Yhtye soitti lavoilla Cream-tyylistä musiikkia. Kokoonpano pääsi Tampereen pop-teatterin Hair-musikaalin version säestysyhtyeeksi 1969. Rale Koivistolla oli siinä toinen pääosa. Vahvistukseksi tulivat urkuri Risto Hiltunen ja saksofonisti Risto Tanner. Levytetyssä versiossa soitti kuitenkin studiokokoonpano, jossa vain Hiltunen oli mukana, sillä Matthews ei päässyt sopimukseen Scandia-yhtiön kanssa.
Matthews teki singlen "Angela"/"Kaiken teen", mikä ei tyyliltään vastannut lavaesiintymisiä.


title: Matthews (yhtye)

text:
Alwari Tuohitorvi hajosi 1972 kolmen jäsenistä lähdettyä armeijaan. Sieltä palattuaan nämä muusikot Seppo Tammilehto, kosketinsoittaja Hannu Latva-Hakuni, basisti Olli Juhani Kivistö ja Rale Koivisto perustivat uuden Matthews'n, johon kitaristiksi ja musiikilliseksi johtajaksi tuli Matti Järvinen.
Yhtye teki kaksi singleä 1974 "Se on vanha knoppi"/"Pappa rock'n roll" ja "Se oli hän"/"Tulivuori", jotka eivät menestyneet. Yhtyeellä oli myös vähän esiintymisiä ja Järvinen erosi yhtyeestä lähtien opiskelemaan. Ennen Järvisen lähtöä yhtyeestä oli Koivisto jo eronnut ja Järvisen tilalle tuli kitaristiksi Jussi Niemi Nokialta. Yhtye jatkoi nelimiehisenä, muovautuen kesällä 1975 Kummitus-yhtyeeksi. Yhtyeessä oli jonkin aikaa 1979 uudelleen koottuun ja tyyliään muuttaneeseen Alwari Tuohitorveen pianistiksi ja hanuristiksi liittynyt Raimo Rantanen.


title: Matthews (yhtye)

text: Latva-Hakuni, Kivistö ja Tammilehto muodostivat muutaman muun muusikon kanssa 1975 Kummituksen, joka teki singlen "Kalman Koura", jonka tuotti Paavo Maijanen. Sitä seurasi albumi "Kahdet kasvot", jonka tuottivat Kari Kantalainen ja Vesa Majanen. Levytykset jäivät vähälle huomiolle ja yhtye hajosi lopullisesti 1976. Kivistö alkoi soolouran nimellä O.J. Kivi.


title: Matthews (yhtye)

text: Kaj Martin oli Seitsemän seinähullua veljestä -yhtyeessä ja piti soittamisesta taukoa palaten Juice Leskisen yhtyeessä. Hän on eläkkeellä sairauden vuoksi.


title: Matthews (yhtye)

text: Matti Järvinen teki oman sooloalbumin "Matin Levy" 1976, mutta vetäytyi sitten aktiivisesta musiikkielämästä. Seppo Alajoki soitti Alwari Tuohitorven menestyneimmässä kokoonpanossa vuoteen 1979 saakka. Myöhemmin hän oli Topi Sorsakosken Kulkukoirat-yhtyeessä.


title: Matthews (yhtye)

text: Seppo Tammilehto teki yhteistyötä Mika Sundqvistin kanssa ja hän on luonut menestyksellisen soolouran.


title: Matthews (yhtye)

text: Markku Lindfors soitti mm. Ernos-yhtyeessä. Nykyisin hän on Vaasan kaupunginorkesterin kontrabassojen varaäänenjohtaja ja suorittanut kapellimestarin tutkinnon.


title: Matthews (yhtye)

text: Ippe Kätkä on soittanut mm. The Islanders ja Royals -kokoonpanoissa sekä Pekka Pohjola Group ja Krakatau-yhtyeissä.


title: Matthews (yhtye)

text: "Angela"-kappale on julkaistu Finnlevyn Finnish Graffiti 2 -kokoelmalevyn LP- ja CD-versioilla.


title: Valtavirta

text: Valtavirta () on termi, joka tarkoittaa yleistä vallitsevaa ajatus- tai aatevirtaa. Termiä käytetään muun muassa taiteissa. Mainstream tarkoittaa karkeasti määriteltynä jotain suosittua. Esimerkiksi jokin suosittu pop-yhtye voi olla mainstreamia. Mainstreamin vastakohta on underground, joka tarkoittaa taidetta, joka ei ole suuren yleisön suosiossa tai edes tiedossa.


title: Geraldine Fitzgerald

text: Geraldine Fitzgerald (24. marraskuuta 1913 Dublin, Irlanti – 17. heinäkuuta 2005 New York, New York, Yhdysvallat) oli irlantilais-yhdysvaltalainen näyttelijä. Jo teini-iässä teatterissa näytellyt Fitzgerald aloitti elokuvanäyttelemisen 1934. Hän oli ehdolla parhaan naissivuosan Oscar-palkinnon saajaksi vuoden 1939 elokuvasta "Humiseva harju". Geraldine Fitzgeraldin poika on ohjaaja Michael Lindsay-Hogg. Fitzgerald on saanut tähden Hollywood Walk of Famelle.


title: Nacer Chadli

text: Nacer Chadli (s. 2. elokuuta 1989 Liège, Belgia) on belgialais-marokkolainen jalkapalloilija. Hän edustaa kaudella 2018–2019 ranskalaista AS Monacoa ja on pelipaikaltaan laitalinkki.


title: Nacer Chadli

text: Kesällä 2007 nuori ja lahjakkaana pidetty Chadli siirtyi MVV Maastrichtin junioriakatemiasta alankomaalaisseura AGOVV Apeldoornin riveihin. Hän teki ensimmäisen maalinsa joukkueessa ottelussa Volendamia vastaan. Hän pelasi Apeldoornissa kolmen kauden aikana lähteestä riippuen joko 89 tai 90 Jupiler Pro Leaguen ottelua, joissa teki 28 maalia.


title: Nacer Chadli

text: Kaudeksi 2010–2011 Chadli siirtyi Eredivisien Twenteen ja teki joukkueen kanssa kolmivuotisen sopimuksen. Hän voitti tulokaskaudellaan Alankomaiden cup-mestaruuden pelattuaan kaikissa kuudessa ottelussa. Hän pelasi myös Mestarien liigassa Twenten kaikki kuusi ottelua ja viimeisteli kolme maalia.


title: Nacer Chadli

text: Chadli pelasi Twentessä kolmen kauden aikana 78 Eredivisien ottelua, joissa teki 23 maalia sekä kuusi play off -ottelua, joissa teki kaksi maalia. Eurooppa-liigassa hän pelasi kaikkiaan 18 ottelua, joissa teki neljä maalia ja lisäksi viisi karsintaottelua, joissa viimeisteli neljä maalia.


title: Nacer Chadli

text: Chadli siirtyi Englannin Valioliigan Tottenhamiin vajaan seitsemän miljoonan punnan siirtosummalla kesällä 2013. Hän pelasi Tottenhamissa kolmen kauden aikana 88 valioliigaottelua, joissa teki 15 maalia, näistä 11 kaudella 2014–2015. Eurooppa-liigassa hän pelasi Tottenham-vuosinaan kaikkiaan 17 ottelua ja teki neljä maalia.


title: Nacer Chadli

text: Chadli siirtyi vajaan 13 miljoonan punnan siirtosummalla Valioliigan West Bromwichiin kesällä 2016. Hän teki tulokaskaudellaan 31 valioliigaottelussa viisi maalia. Seuraavalla kaudella hän kärsi vammoista, ja pelasi vain viisi liigaottelua, joissa teki yhden maalin.


title: Nacer Chadli

text: Kesällä 2018 Chadli siirtyi ranskalaisseura AS Monacoon.


title: Nacer Chadli

text: Chadli sai ensimmäisen maajoukkuekutsunsa Marokolta harjoitusotteluun Pohjois-Irlantia vastaan. Ottelu pelattiin 17. marraskuuta 2010, ja hän pelasi siinä täydet minuutit. 1. helmikuuta 2011 Chadli ilmoitti kotisivuillaan, ettei tulisi enää jatkossa maajoukkuetasolla edustamaan Marokkoa vaan Belgiaa.


title: Nacer Chadli

text: Chadli pelasi ensimmäisen maaottelunsa Belgian joukkueessa Suomea vastaan helmikuussa 2011. Ensimmäisen arvokilpailujen karsintaottelunsa hän pelasi EM-karsintaottelussa Itävaltaa vastaan saman vuoden maaliskuussa. Ensimmäisen maaottelumaalinsa hän teki neljä päivää myöhemmin EM-karsinnassa Azerbaidžania vastaan.


title: Nacer Chadli

text: Ensimmäisen arvokilpailujen lopputurnauksen ottelunsa Chadli pelasi MM-kilpailuissa 2014 Algeriaa vastaan. Hän oli ottelussa avauskokoonpanossa, kolmessa muussa MM-kisoissa 2014 pelaamassaan ottelussa hän tuli vaihdosta kentälle.


title: Nacer Chadli

text: Chadli ei kuulunut Belgian joukkueeseen EM-kilpailuissa 2016. Venäjän MM-kilpailuissa 2018 hän teki neljännesvälierässä Japania vastaan 3–2-voittomaalin yliajalla. Hän pelasi Belgian pronssijoukkueessa kaikkiaan kuudessa ottelussa.


title: Nacer Chadli

text: Chadli on jouluun 2018 mennessä pelannut 55 maaottelua ja tehnyt niissä kuusi maalia.


title: Heikki Willamo

text: Martti Heikki Willamo (s. 2. kesäkuuta 1952 Helsinki) on suomalainen valokuvataiteilija, luontokuvaaja ja kirjailija. Hän on pitänyt 15 valokuvanäyttelyä Suomessa ja ulkomailla ja julkaissut parikymmentä kirjaa, osin itsenäisesti, osin yhdessä muiden kanssa.


title: Heikki Willamo

text: Willamon, Kai Fagerströmin ja Risto Rasan vuonna 2010 ilmestynyt teos "Viimeiset vieraat" oli ehdokkaana Vuoden luontokirjaksi 2010.


title: Heikki Willamo

text: Willamolle myönnettiin taiteilijaeläke 2015.


title: Heikki Willamo

text: Willamo asuu Karjalohjalla vaimonsa kanssa. Heillä on kaksi aikuista lasta.


title: Nokitikka

text: Nokitikka ("Picoides arcticus") on pohjoisamerikkalainen tikka. Sen esiintymisalue ulottuu Alaskan keski- ja länsiosista Kanadaan sekä Yhdysvaltojen pohjoisosiin Kaliforniasta New Yorkiin. William John Swainson kuvaili lajin holotyypin Kalliovuorten itärinteiltä Athabascajoen läheltä vuonna 1832.


title: Nina ja Erik

text: Nina ja Erik on Aarne Tarkaksen ohjaama suomalainen elokuva vuodelta 1960. Elokuva on sukupolvidraama.


title: Nina ja Erik

text: Tarkaksella oli käsikirjoitus valmiina pari vuotta, mutta sopivan näyttelijän puute esti toteutuksen, kunnes löytyi Pirkko Mannola. 33-vuotias Martti Katajisto on kuitenkin polvihousuista huolimatta liian vanha roolinsa ikäluokkaan. Tarina perustuu vuonna 1957 tapahtuneeseen autovarkauksien sarjaan, jonka takana oli nuorisoliiga.


title: Nina ja Erik

text: Aikalaiskriitikoita ei miellyttänyt elokuvan syyttävän sormen kohdistaminen vanhempiin. Leo Nordberg (Uusi Suomi) kääntää ongelman ohjaaja-käsikirjoittaja Tarkakseen: "Tarkas [ei] ilmeisesti ole kylliksi perehtynyt tämän päivän nuorten elämään ja heidän ehkä hieman vaikeasti selitettävään moderniin hengenlaatuunsa". Matti Salo (Ylioppilaslehti) lataa: "Nina ja Erik on kurja elokuva. Se on myös törkeä elokuva. [– –] Nina ja Erik pahoinpitelee ihmisen kalleimpia aistinelimiä, silmää ja korvaa. Nina ja Erik on rikollinen elokuva. [– –] Suomessa tehdään maailman tylsimmät elokuvat." Salo menetti arvionsa vuoksi vapaalippuoikeuden. Mutta myönteisiäkin arvioita esitettiin: "...kaunista filmiä, raikasta, haurasta ja runollista", kuten Jukka Martinkari (Turun Sanomat) kirjoittaa.